title: 2010/664/ES: Eiropas Parlamenta un Padomes Lēmums ( 2010. gada 20. oktobris ) par Eiropas Globalizācijas pielāgošanas fonda izmantošanu saskaņā ar 28. punktu Eiropas Parlamenta, Padomes un Komisijas 2006. gada 17. maija Iestāžu nolīgumā par budžeta disciplīnu un pareizu finanšu pārvaldību (pieteikums EGF/2010/003 ES/ Galicia Textiles no Spānijas)

text:
               4.11.2010

               LV

               Eiropas Savienības Oficiālais Vēstnesis

               L 286/20

         EIROPAS PARLAMENTA UN PADOMES LĒMUMS
   (2010. gada 20. oktobris)
   par Eiropas Globalizācijas pielāgošanas fonda izmantošanu saskaņā ar 28. punktu Eiropas Parlamenta, Padomes un Komisijas 2006. gada 17. maija Iestāžu nolīgumā par budžeta disciplīnu un pareizu finanšu pārvaldību (pieteikums EGF/2010/003 ES/Galicia Textiles no Spānijas)
   (2010/664/ES)
   EIROPAS PARLAMENTS UN EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Eiropas Parlamenta, Padomes un Komisijas 2006. gada 17. maija Iestāžu nolīgumu par budžeta disciplīnu un pareizu finanšu pārvaldību (1) un jo īpaši tā 28. punktu,
   ņemot vērā Eiropas Parlamenta un Padomes 2006. gada 20. decembra Regulu (EK) Nr. 1927/2006 par Eiropas Globalizācijas pielāgošanas fonda izveidi (2) un jo īpaši tās 12. panta 3. punktu,
   ņemot vērā Eiropas Komisijas priekšlikumu,
   tā kā:

               (1)

               Eiropas Globalizācijas pielāgošanas fondu (EGF) izveidoja, lai sniegtu papildu atbalstu darba ņēmējiem, kuri atlaisti no darba tādēļ, ka globalizācijas dēļ ir notikušas lielas strukturālas izmaiņas pasaules tirdzniecības modeļos, un lai palīdzētu viņiem no jauna iesaistīties darba tirgū.

               (2)

               Attiecībā uz pieteikumiem, kas iesniegti, sākot no 2009. gada 1. maija, EGF darbības joma ir paplašināta, tajā iekļaujot atbalstu darba ņēmējiem, kuru atlaišana ir tieši saistīta ar pasaules finanšu un ekonomikas krīzi.

               (3)

               Saskaņā ar 2006. gada 17. maija Iestāžu nolīgumu EGF līdzekļus var izmantot, nepārsniedzot EUR 500 miljonu maksimālo apjomu gadā.

               (4)

               Spānija 2010. gada 5. februārī iesniedza pieteikumu EGF līdzekļu izmantošanai saistībā ar darbinieku skaita samazināšanu 82 uzņēmumos, kas darbojas NACE 2. redakcijas 14. nodaļas (“Apģērbu ražošana”) nozarē vienā NUTS II reģionā Galisijā (ES11), un vēlāk šo pieteikumu papildināja, iesniedzot papildu informāciju līdz 2010. gada 11. maijam. Šis pieteikums atbilst Regulas (EK) Nr. 1927/2006 10. pantā minētajām prasībām par finansiālo ieguldījumu noteikšanu, un tādēļ Komisija ierosina izmantot summu EUR 1 844 700 apmērā.

               (5)

               Tādēļ EGF būtu jāizmanto, lai sniegtu finansiālu ieguldījumu saistībā ar Spānijas iesniegto pieteikumu,

         IR PIEŅĒMUŠI ŠO LĒMUMU.
   1. pants
   Eiropas Savienības 2010. finanšu gada vispārējā budžetā izmanto Eiropas Globalizācijas pielāgošanas fondu (EGF), lai piešķirtu EUR 1 844 700 saistību un maksājumu apropriācijās.
   2. pants
   Šo lēmumu publicē Eiropas Savienības Oficiālajā Vēstnesī.

      Strasbūrā, 2010. gada 20. oktobrī

            Eiropas Parlamenta vārdā –

            priekšsēdētājs

         J. BUZEK

            Padomes vārdā –

            priekšsēdētājs

         O. CHASTEL

      (1)  OV C 139, 14.6.2006., 1. lpp.

      (2)  OV L 406, 30.12.2006., 1. lpp.


title: 2006/203/EK: Lēmums Nr. 202 ( 2005. gada 17. marts ) par paraugveidlapām, kas vajadzīgas, lai piemērotu Padomes Regulu (EEK) Nr. 1408/71 un Regulu (EEK) Nr. 574/72 (E 001, E 101, E 102, E 103, E 104, E 106, E 107, E 108, E 109, E 112, E 115, E 116, E 117, E 118, E 120, E 121, E 123, E 124, E 125, E 126 un E 127)   (Dokuments attiecas uz EEZ)

text:
               15.3.2006

               LV

               Eiropas Savienības Oficiālais Vēstnesis

               L 77/1

      LĒMUMS Nr. 202
   (2005. gada 17. marts)
   par paraugveidlapām, kas vajadzīgas, lai piemērotu Padomes Regulu (EEK) Nr. 1408/71 un Regulu (EEK) Nr. 574/72 (E 001, E 101, E 102, E 103, E 104, E 106, E 107, E 108, E 109, E 112, E 115, E 116, E 117, E 118, E 120, E 121, E 123, E 124, E 125, E 126 un E 127)
   (Dokuments attiecas uz EEZ un ES/Šveices nolīgumu)
   (2006/203/EK)
   MIGRĒJOŠO DARBA ŅĒMĒJU SOCIĀLĀ NODROŠINĀJUMA ADMINISTRATĪVĀ KOMISIJA,
   ņemot vērā 81. panta a) punktu Padomes 1971. gada 14. jūnija Regulā (EEK) Nr. 1408/71 par sociālā nodrošinājuma shēmu piemērošanu darba ņēmējiem, pašnodarbinātajām personām un viņu ģimenes locekļiem, kas pārvietojas Kopienas teritorijā (1), saskaņā ar kuru administratīvās komisijas pienākums ir nodarboties ar visiem administratīviem jautājumiem, kas rodas no Regulas (EEK) Nr. 1408/71 un tai sekojošām regulām,
   ņemot vērā 2. panta 1. punktu Padomes 1972. gada 21. marta Regulā (EEK) Nr. 574/72, ar ko nosaka izpildes kārtību Regulai (EEK) Nr. 1408/71 par sociālās drošības shēmu piemērošanu nodarbinātām personām un to ģimenēm, pārvietojoties Kopienā (2), saskaņā ar kuru administratīvās komisijas pienākums ir sagatavot dokumentu paraugus, kuri ir vajadzīgi regulu piemērošanai,
   ņemot vērā 1993. gada 7. oktobra Lēmumu Nr. 153 par paraugveidlapām, kas vajadzīgas, lai piemērotu Padomes Regulu (EEK) Nr. 1408/71 un Regulu (EEK) Nr. 574/72 (E 001, E 103 līdz E 127) (3),
   ņemot vērā 1996. gada 27. novembra Lēmumu Nr. 164 par paraugveidlapām, kas vajadzīgas, lai piemērotu Padomes Regulu (EEK) Nr. 1408/71 un Regulu (EEK) Nr. 574/72 (E 101 un E 102) (4),
   ņemot vērā 1997. gada 2. oktobra Lēmumu Nr. 166 par grozījumu izdarīšanu veidlapās E 106 un E 109 (5),
   ņemot vērā 1998. gada 11. jūnija Lēmumu Nr. 168 par grozījumu izdarīšanu veidlapās E 121 un E 127 un veidlapas E 122 anulēšanu (6),
   ņemot vērā 2000. gada 18. aprīļa Lēmumu Nr. 179 par paraugveidlapām, kas vajadzīgas, lai piemērotu Padomes Regulu (EEK) Nr. 1408/71 un Regulu (EEK) Nr. 574/72 (E 111, E 111 B, E 113 līdz E 118 un E 125 līdz E 127) (7),
   ņemot vērā 2002. gada 27. jūnija Lēmumu Nr. 185, ar ko groza 1993. gada 7. oktobra Lēmumu Nr. 153 (veidlapu E 108) (8),
   ņemot vērā 2002. gada 27. jūnija Lēmumu Nr. 186 par paraugveidlapām, kas vajadzīgas, lai piemērotu Padomes Regulu (EEK) Nr. 1408/71 un Regulu (EEK) Nr. 574/72 (E 101) (9),
   tā kā:

               (1)

               Eiropas Savienības 2004. gada 1. maija paplašināšanās rezultātā jāizdara grozījumi veidlapās E 001, E 101, E 102, E 103, E 104, E 106, E 107, E 108, E 109, E 112, E 115, E 116, E 117, E 118, E 120, E 121, E 123, E 124, E 125, E 126 un E 127.

               (2)

               Ar 1992. gada 2. maija Eiropas Ekonomikas zonas līgumu (EEZ līgumu), kas papildināts ar 1993. gada 17. marta Protokolu, IV pielikumu, Eiropas Ekonomikas zonā tiek īstenota Regula (EEK) Nr. 1408/71 un Regula (EEK) Nr. 574/72.

               (3)

               Eiropas Kopiena un dalībvalstis, un Šveices Konfederācija ir noslēgušas nolīgumu par personu brīvu pārvietošanos, kas stājās spēkā 2002. gada 1. jūnijā. Šā nolīguma II pielikums attiecas uz Regulu (EEK) Nr. 1408/71 un Regulu (EEK) Nr. 574/72.

               (4)

               Eiropas Savienībā izmantotajām veidlapām praktisku iemeslu dēļ ir jābūt vienādām ar EEZ un Šveices Konfederācijas nolīgumos ietvertajām veidlapām,

         IR NOLĒMUSI ŠĀDI:

               1.

               Lēmumam Nr. 186 pievienoto paraugveidlapu E 101 aizstāj ar paraugveidlapu šā lēmuma pielikumā.

               2.

               Lēmumam Nr. 164 pievienoto paraugveidlapu E 102 aizstāj ar paraugveidlapu šā lēmuma pielikumā.

               3.

               Lēmumam Nr. 153 pievienoto paraugveidlapu E 105 anulē.
               Lēmumam Nr. 153 pievienotās paraugveidlapas E 001, E 103, E 104, E 107, E 112, E 120, E 123 un E 124 aizstāj ar paraugveidlapām šā lēmuma pielikumā.

               4.

               Lēmumam Nr. 166 pievienotās paraugveidlapas E 106 un E 109 aizstāj ar paraugveidlapām šā lēmuma pielikumā.

               5.

               Lēmumam Nr. 185 pievienoto paraugveidlapu E 108 aizstāj ar paraugveidlapu šā lēmuma pielikumā.

               6.

               Lēmumam Nr. 179 pievienotās veidlapas E 115, E 116, E 117, E 118, E 125, E 126 un E 127 aizstāj ar paraugveidlapām šā lēmuma pielikumā.

               7.

               Lēmumam Nr. 168 pievienoto paraugveidlapu E 121 aizstāj ar paraugveidlapu šā lēmuma pielikumā.

               8.

               Valsts, kuras iestāde aizpilda veidlapu, ir norādīta ar šādu apzīmējumu:
               “BE = Beļģija; CZ = Čehija; DK = Dānija; DE = Vācija; EE = Igaunija; GR = Grieķija; ES = Spānija; FR = Francija; IE = Īrija; IT = Itālija; CY = Kipra; LV = Latvija; LT = Lietuva; LU = Luksemburga; HU = Ungārija; MT = Malta; NL = Nīderlande; AT = Austrija; PL = Polija; PT = Portugāle; SI = Slovēnija; SK = Slovākija; FI = Somija; SE = Zviedrija; UK = Apvienotā Karaliste; IS = Islande; LI = Lihtenšteina; NO = Norvēģija; CH = Šveice.”

               9.

               Dalībvalstu kompetentās iestādes dara pieejamas attiecīgajām personām veidlapas pēc šā lēmuma pielikumā pievienotajiem paraugiem. Veidlapām jābūt pieejamām Kopienas oficiālajās valodās un sagatavotām tādā veidā, lai to dažādie teksti būtu pilnīgi vienādi pēc satura, tādējādi visiem adresātiem dodot iespēju izdrukas veidā saņemt veidlapu savā valodā.

               10.

               Šo lēmumu, ar ko aizstāj Lēmumu Nr. 153, 164, 166, 168, 179, 185 un 186, publicē Eiropas Savienības Oficiālajā Vēstnesī. Lēmumu piemēro no mēneša pirmās dienas pēc tā publicēšanas.

            Administratīvās komisijas priekšsēdētāja –

         Claude EWEN

      (1)  OV L 149, 5.7.1971., 2. lpp. Regulā jaunākie grozījumi izdarīti ar Eiropas Parlamenta un Padomes Regulu (EK) Nr. 647/2005 (OV L 17, 4.5.2005., 1. lpp.).

      (2)  OV L 74, 27.3.1972., 1. lpp. Regulā jaunākie grozījumi izdarīti ar Regulu (EK) Nr. 647/2005.

      (3)  OV L 244, 19.9.1994., 22. lpp.

      (4)  OV L 216, 8.8.1997., 85. lpp.

      (5)  OV L 195, 11.7.1998., 25. lpp.

      (6)  OV L 195, 11.7.1998., 37. lpp.

      (7)  OV L 54, 25.2.2002., 1. lpp.

      (8)  OV L 55, 1.3.2003., 74. lpp.

      (9)  OV L 55, 1.3.2003., 80. lpp.


title: Padomes Lēmums (1994. gada 10. marts), ar kuru tiek akceptēta Rezolūcija Nr. 47 par papildu augstāku garantiju TIR karnetes ieviešanu, kuru 1993. gada 2. jūlijā pieņēma ANO Eiropas Ekonomikas komisijas (ANO/EEK) darba grupa muitas jautājumos, kas skar transportu

text:
Svarīgs juridisks paziņojums

|

31994D0166

Oficiālais Vēstnesis L 076 , 18/03/1994 Lpp. 0025 - 0027 Speciālizdevums somu valodā: Nodaļa 2 Sējums 11 Lpp. 0093  Speciālizdevums zviedru valodā: Nodaļa 2 Sējums 11 Lpp. 0093

		Padomes Lēmums(1994. gada 10. marts),ar kuru tiek akceptēta Rezolūcija Nr. 47 par papildu augstāku garantiju TIR karnetes ieviešanu, kuru 1993. gada 2. jūlijā pieņēma ANO Eiropas Ekonomikas komisijas (ANO/EEK) darba grupa muitas jautājumos, kas skar transportu(94/166/EK)EIROPAS SAVIENĪBAS PADOME,ņemot vērā Eiropas Kopienas dibināšanas līgumu, un jo īpaši tā 113. pantu,ņemot vērā Komisijas priekšlikumu,tā kā Rezolūcijā Nr. 47 paredzēti pasākumi, kuru nolūks, no vienas puses, ir nodrošināt pareizu TIR konvencijas piemērojumu un, no otras puses, palielināt garantiju līmeni attiecībā uz atsevišķu tādu kategoriju preču pārvadājumiem, kas rada augstākus riskus attiecībā uz krāpniecisku izvairīšanos no iekasējamo muitas nodokļu un citu maksājumu samaksas;tā kā tās satura dēļ minētā rezolūcija Kopienai ir primāras nozīmes rezolūcija un tāpēc tā būtu akceptējama, nosakot tūlītēju stāšanos spēkā,IR PIEŅĒMUSI ŠĀDU LĒMUMU.1. pantsAr šo Kopienas vārdā tiek akceptēta Rezolūcija Nr. 47 par papildu augstāku garantiju TIR karnetes ieviešanu, kuru 1993. gada 2. jūlijā pieņēma ANO Eiropas Ekonomikas komisijas (ANO/EEK) darba grupa muitas jautājumos, kas skar transportu, nosakot tūlītēju tās stāšanos spēkā.Rezolūcijas teksts ir pievienots šim lēmumam.2. pantsPadomes priekšsēdētājs nosaka, kura persona ir pilnvarota informēt Eiropas Ekonomikas komisijas ģenerālsekretāru par to, ka Kopiena akceptē šī lēmuma 1. pantā minēto rezolūciju, nosakot tās tūlītēju stāšanos spēkā.Briselē, 1994. gada 10. martāPadomes vārdā —priekšsēdētājsY. Papantoniou--------------------------------------------------PAPILDU AUGSTĀKAS GARANTIJAS TIR KARNETES IEVIEŠANARezolūcija Nr. 47,ko 1993. gada 2. jūlijā pieņēma ANO Eiropas Ekonomikas komisijas (ANO/EEK) darba grupa muitas jautājumos, kas skar transportuDARBA GRUPA MUITAS JAUTĀJUMOS, KAS SKAR TRANSPORTU,UZSVEROT to, cik svarīgi ir tas, ka netraucēti darbojas Muitas konvencija par starptautiskajiem preču pārvadājumiem, kuros lieto TIR karneti, lai sekmētu starptautiskos pārvadājumus, izmantojot sauszemes transportlīdzekļus,RAIZĒJOTIES par neseno krāpšanas gadījumu skaita pieaugumu, kas var apdraudēt veicināšanas pasākumus, kas paredzēti 1975. gada TIR konvencijā,APZINOTIES grūtības, ar ko sastopas starptautiskā garantētāju apvienība pienācīgu garantiju sniegšanā attiecībā uz augsta riska precēm no muitas viedokļa,UZSKATOT, ka pēc iespējas drīz ieviešot augstāku garantiju TIR karneti, kas aptver tabaku un alkoholu, tiktu sekmēts šo problēmu risinājums,ŅEMOT VĒRĀ noteikumus 1975. gada TIR konvencijas 1. pielikumā un 6. pielikumā (skaidrojošā piezīme 0.8.3),NOLEMJ vienbalsīgi par šeit turpmāk norādītajiem pasākumiem, kas piemērojami līdz brīdim, kad spēkā stājas atbilstošie 1975. gada TIR konvencijas grozījumi, iespējams 1994. gadā.Gadījumā, kad veic alkohola un tabakas pārvadājumu, ko raksturo turpmāk norādītās pazīmes, muitas iestādēm tiek ieteikts palielināt maksimuma summu, kas var tikt prasīta no starptautiskajām garantētāju asociācijām, līdz summai, kas ir vienāda ar US $ 200000:1. Nedenaturēts etilspirts ar spirta tilpumkoncentrāciju 80 tilp. % vai vairāk (HS kods: 220710);2. Nedenaturēts etilspirts ar spirta tilpumkoncentrāciju mazāk nekā 80 tilp. %; stiprie alkoholiskie dzērieni, liķieri un citi alkoholiskie dzērieni: alkohola preparātu maisījumi, ko izmanto dzērienu ražošanā (HS kods: 2208);3. Cigāri ar tabaku, cigāri ar nogrieztiem galiem un cigarillas no tabakas (HS kods: 240210);4. Cigaretes no tabakas (HS kods: 240220);5. Smēķējamā tabaka, kas satur vai nesatur tabakas aizstājējus jebkurā proporcijā (HS kods: 240310).Šeit iepriekš minēto alkohola un tabakas produktu pārvadājumu gadījumā muitas iestādes prasa TIR karnetes, uz kuru vāka un visiem taloniem ir skaidri salasāma norāde treknrakstā "TOBACCO/ALCOHOL" un "TABAC/ALCOOL". Turklāt šajās karnetēs ievieto papildu lapu, kas ir paredzēta ziņām par tabakas un alkohola kategorijām, kas garantētas kā norādīts iepriekš.Iepriekšējās TIR karnetes ar uzrakstu "TABAC" un parakstu A. Westerink vairs nav derīgas,LŪDZ Starptautisko autopārvadātāju savienību (IRU), valsts garantētāju asociāciju un muitas iestādes veikt visus vajadzīgos pasākumus, lai nodrošinātu, ka no 1993. gada 1. septembra tiek pieņemta TIR karnete "TOBACCO/ALCOHOL",LŪDZ 1975. gada TIR konvencijas līgumslēdzējas puses līdz 1993. gada 1. septembrim informēt Apvienoto Nāciju Organizācijas Eiropas Ekonomikas komisijas izpildsekretāru, vai tās pieņem TIR karneti "TOBACCO/ALCOHOL" vai nē,LŪDZ Apvienoto Nāciju Organizācijas Eiropas Ekonomikas komisijas (ANO/EEK) izpildsekretāru informēt visas 1975. gada TIR konvencijas līgumslēdzējas puses par TIR karnetes "TOBACCO/ALCOHOL" pieņemšanu.--------------------------------------------------


title: Padomes Lēmums 2004/803/KĀDP (2004. gada 25. novembris) par Eiropas Savienības militārās operācijas sākšanu Bosnijā un Hercegovinā

text:
               27.11.2004

               LV

               Eiropas Savienības Oficiālais Vēstnesis

               L 353/21

      PADOMES LĒMUMS 2004/803/KĀDP
   (2004. gada 25. novembris)
   par Eiropas Savienības militārās operācijas sākšanu Bosnijā un Hercegovinā
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 17. pantu,
   ņemot vērā Padomes Vienoto rīcību 2004/570/KĀDP (2004. gada 12. jūlijs) par Eiropas Savienības militāro operāciju Bosnijā un Hercegovinā (1) un jo īpaši tās 5. pantu,
   tā kā:

               (1)

               2004. gada 9. jūlijā Apvienoto Nāciju Organizācijas Drošības padome vienprātīgi pieņēma Rezolūciju 1551 (2004), paužot gandarījumu par Eiropas Savienības nodomu 2004. gada decembrī sākt ES misiju Bosnijā un Hercegovinā, tostarp militāru, saskaņā ar nosacījumiem, kas izklāstīti Īrijas ārlietu ministra un Eiropas Savienības Padomes priekšsēdētāja 2004. gada 29. jūnija vēstulē Drošības padomes prezidentūrai. Apvienoto Nāciju Organizācijas Drošības padome turklāt pieņēma lēmumu par to, ka vienošanās par bruņoto spēku statusu, kuras pašlaik ir ietvertas Miera līguma 1.-A pielikuma B papildinājumā, provizoriski piemēro attiecībā uz ES misiju un tās bruņotajiem spēkiem, sākot no to koncentrēšanas Bosnijā un Hercegovinā, kamēr puses šajā nolūkā panāk attiecīgo vienošanos apstiprinājumu.

               (2)

               2004. gada 22. novembrī Apvienoto Nāciju Drošības padome vienprātīgi pieņēma Rezolūciju 1575 (2004), ar kuru cita starpā pilnvaro dalībvalstis, darbojoties ar ES starpniecību vai sadarbojoties ar to, uz sākotnējo 12 mēnešu laikposmu izveidot daudznacionālus stabilizācijas spēkus (EUFOR), kas būtu SFOR tiesību un pienākumu pārņēmēji, pakļauti vienotai pavēlniecībai un kontrolei, un kas pildītu savus uzdevumus saistībā ar Miera līguma 1.-A pielikuma un 2. pielikuma īstenošanu, sadarbojoties ar NATO galveno mītni atbilstīgi pasākumiem, par ko vienojušies NATO un ES, kā tie paziņoti Drošības padomei, un kura apliecina, ka saskaņā ar Miera līguma militārajiem aspektiem EUFOR būs galvenā loma miera stabilizēšanā; tāpat minētā rezolūcija atzīst, ka Miera līgumu un Drošības padomes iepriekšējās rezolūcijas attiecas uz gan uz EUFOR, gan NATO klātbūtni tāpat, kā tās iepriekš attiecās uz SFOR, un ka tāpēc atsauces uz IFOR un/vai SFOR, NATO un NAC, kas ietvertas Miera līgumā, jo īpaši tā 1.-A pielikumā un minētā pielikuma papildinājumos, kā arī atbilstīgās rezolūcijās, turpmāk atbilstīgi uzskatāmas par atsaucēm uz, attiecīgi, NATO klātbūtni, EUFOR, Eiropas Savienību, Politikas un drošības komiteju un Eiropas Savienības Padomi.

               (3)

               Saskaņā ar 6. pantu Protokolā par Dānijas nostāju, kas pievienots Līgumam par Eiropas Savienību un Eiropas Kopienas dibināšanas līgumam, Dānija nepiedalās tādu Eiropas Savienības lēmumu un darbību izstrādē un īstenošanā, kuriem ir aizsardzības nozīme. Dānija nepiedalās šīs operācijas finansēšanā.

               (4)

               Kopenhāgenas Eiropadome 2002. gada 12. un 13. decembrī pieņēma deklarāciju, kurā tā paziņoja, ka “Berlīne plus” pasākumi un to īstenošana attieksies vienīgi uz tām ES dalībvalstīm, kuras ir arī vai nu NATO locekles, vai arī “Partnerattiecību mieram” puses un kuras attiecīgi noslēgušas divpusējos aizsardzības līgumus ar NATO,

         IR PIEŅĒMUSI ŠO LĒMUMU.
   1. pants
   ES militārā operācija Bosnijā un Hercegovinā, ALTHEA, tiks uzsākta 2004. gada 2. decembrī.
   2. pants
   Ar šo ES operācijas komandierim ir piešķirtas pilnvaras tūlīt izdot aktivizēšanas pavēli (ACTORD), lai bruņotos spēkus izvietotu pirms pilnvaru nodošanas, pēc to ierašanās darbības vietā un lai sāktu misijas izpildi 2004. gada 2. decembrī.
   3. pants
   Neskarot Vienotās rīcības 2004/570/KĀDP 17. pantu, šis lēmums ir spēkā tik ilgi, kamēr Padome pieņems lēmumu izbeigt ES militāro operāciju Bosnijā un Hercegovinā.
   4. pants
   Šis lēmums stājas spēkā tā pieņemšanas dienā.
   5. pants
   Šo lēmumu publicē Eiropas Savienības Oficiālajā Vēstnesī.

      Briselē, 2004. gada 25. novembrī.

            Padomes vārdā —

            priekšsēdētājs

         L. J. BRINKHORST

      (1)  OV L 252, 28.7.2004., 10. lpp.


Eiropas Parlamenta 2007. gada 10. jūlija lēmums par grozījumiem Eiropas Parlamenta Reglamenta 201. pantā attiecībā uz Reglamenta piemērošanu vai interpretāciju (2006/2192(REG))


title: Padomes Lēmums ( 2012. gada 13. novembris ), ar ko ieceļ Zinātnes un tehnikas komitejas locekļus

text:
               22.11.2012

               LV

               Eiropas Savienības Oficiālais Vēstnesis

               C 360/2

         PADOMES LĒMUMS
   (2012. gada 13. novembris),
   ar ko ieceļ Zinātnes un tehnikas komitejas locekļus
   2012/C 360/02
   EIROPAS SAVIENĪBAS PADOME,
   ņemot vērā Eiropas Atomenerģijas kopienas dibināšanas līgumu un jo īpaši tā 134. pantu,
   pēc apspriešanās ar Komisiju,
   tā kā:

               (1)

               Padome ar 2008. gada 22. janvāra lēmumu (1) iecēla Zinātnes un tehnikas komitejas locekļus laikposmam no 2008. gada 22. janvāra līdz 2013. gada 22. janvārim.

               (2)

               Lai ļautu Zinātnes un tehnikas komitejai pilnībā izmantot plašās zināšanas, kas vajadzīgas tās pienākumu veikšanai, komiteja saskaņā ar iekšējiem noteikumiem var pieaicināt locekļu aizstājējus piedalīties tās sanāksmēs.

               (3)

               EAK dibināšanas līguma 134. panta 2. punkts ir grozīts ar 11. pantu Aktā par Horvātijas Republikas pievienošanās nosacījumiem, un tādēļ Horvātijas Republikas pievienošanās gadījumā būs jāīsteno minētais noteikums,

         IR PIEŅĒMUSI ŠO LĒMUMU.
   Vienīgais pants
   Ar šo par Zinātnes un tehnikas komitejas locekļiem laikposmam no 2013. gada 23. janvāra līdz 2018. gada 22. janvārim tiek ieceltas šādas personas:

                  Bertrand BARRE

               Jānis BĒRZIŅŠ

                  Sten BJURSTRÖM

                  Michel BOURGUIGNON

                  Franck BRISCOE

                  Michel CHATELIER

                  Pavel CHRÁSKA

                  Maurizio CUMO

                  Panicos DEMETRIADES

                  Daniela DIACONU

                  Allan DUNCAN

                  Sue ION

                  Leonidas KAMARINOPOULOS

                  Michael KAUFMANN

                  Jørgen KJEMS

                  Jan-Leen KLOOSTERMAN

                  Latchezar Krumov KOSTOV

                  Zdeněk KŘÍŽ

                  Walter KUTSCHERA

                  Peter LIŠKA

                  Carlo LOMBARDI

                  Cayetano LÓPEZ

                  José Maria MARTÍNEZ-VAL PEÑALOSA

                  Júlio Martins MONTALVÃO E SILVA

                  Jerzy Wiktor NIEWODNICZAŃSKI

                  Tom O’FLAHERTY

                  Enn REALO

                  Francesco ROMANELLI

                  Michael SAILER

                  Rainer SALOMAA

                  Jean-Paul SAMAIN

                  Edouard SINNER

                  Borut SMODIŠ

                  Zoltán SZATMÁRY

                  Ioan URSU

                  Eugenijus USPURAS

                  Theofiel VAN RENTERGEM

                  Carlos VARANDAS

                  Andreas M. VERSTEEGH

                  Hans-Josef ZIMMER

                  Sándor ZOLETNIK

      Briselē, 2012. gada 13. novembrī

            Padomes vārdā –

            priekšsēdētājs

         V. SHIARLY

      (1)  OV C 21, 26.1.2008., 2. lpp.


title: 2011/617/ES: Eiropas Parlamenta Lēmums ( 2011. gada 10. maijs ) par SESAR kopuzņēmuma kontu slēgšanu attiecībā uz 2009. finanšu gadu

text:
               27.9.2011

               LV

               Eiropas Savienības Oficiālais Vēstnesis

               L 250/259

         EIROPAS PARLAMENTA LĒMUMS
   (2011. gada 10. maijs)
   par SESAR kopuzņēmuma kontu slēgšanu attiecībā uz 2009. finanšu gadu
   (2011/617/ES)
   EIROPAS PARLAMENTS,

               —

               ņemot vērā SESAR kopuzņēmuma 2009. finanšu gada galīgos pārskatus,

               —

               ņemot vērā Revīzijas palātas ziņojumu par Kopuzņēmuma SESAR pārskatiem par 2009. gada 31. decembrī slēgto finanšu gadu, ar Kopuzņēmuma atbildēm (1),

               —

               ņemot vērā Padomes 2011. gada 15. februāra ieteikumu (05894/2011 – C7-0051/2011),

               —

               ņemot vērā EK līguma 276. pantu un Līguma par Eiropas Savienības darbību 319. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

               —

               ņemot vērā Padomes 2008. gada 16. decembra Regulu (EK) Nr. 1361/2008, ar kuru groza Regulu (EK) Nr. 219/2007, ar ko izveido Kopuzņēmumu, lai izstrādātu jaunas paaudzes Eiropas gaisa satiksmes pārvaldības sistēmu (SESAR) (3), un jo īpaši tās 4.b pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), un jo īpaši tās 94. pantu,

               —

               ņemot vērā Reglamenta 77. pantu un VI pielikumu,

               —

               ņemot vērā Budžeta kontroles komitejas ziņojumu un Transporta un tūrisma komitejas atzinumu (A7-0124/2011),

               1.

               apstiprina SESAR kopuzņēmuma kontu slēgšanu attiecībā uz 2009. finanšu gadu;

               2.

               uzdod priekšsēdētājam šo lēmumu nosūtīt SESAR kopuzņēmuma izpilddirektoram, Padomei, Komisijai un Revīzijas palātai, kā arī nodrošināt tā publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Jerzy BUZEK

            Ģenerālsekretārs

         Klaus WELLE

      (1)  OV C 342, 16.12.2010., 30. lpp.

      (2)  OV L 248, 16.9.2002., 1. lpp.

      (3)  OV L 352, 31.12.2008., 12. lpp.

      (4)  OV L 357, 31.12.2002., 72. lpp.


title: Padomes Lēmums (ES) 2015/1893 (2015. gada 5. oktobris) par to, lai Eiropas Savienības vārdā noslēgtu protokolu, ar ko nosaka zvejas iespējas un finansiālo ieguldījumu, kuri paredzēti Partnerattiecību nolīgumā zivsaimniecības nozarē starp Madagaskaras Republiku un Eiropas Kopienu

text:
               22.10.2015

               LV

               Eiropas Savienības Oficiālais Vēstnesis

               L 277/1

         PADOMES LĒMUMS (ES) 2015/1893
   (2015. gada 5. oktobris)
   par to, lai Eiropas Savienības vārdā noslēgtu protokolu, ar ko nosaka zvejas iespējas un finansiālo ieguldījumu, kuri paredzēti Partnerattiecību nolīgumā zivsaimniecības nozarē starp Madagaskaras Republiku un Eiropas Kopienu
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 43. pantu saistībā ar 218. panta 6. punkta otrās daļas a) apakšpunktu un 218. panta 7. punktu,
   ņemot vērā Eiropas Komisijas priekšlikumu,
   ņemot vērā Eiropas Parlamenta piekrišanu,
   tā kā:

               (1)

               Padome 2007. gada 15. novembrī pieņēma Regulu (EK) Nr. 31/2008, lai noslēgtu Partnerattiecību nolīgumu zivsaimniecības nozarē starp Eiropas Kopienu un Madagaskaras Republiku (1) (“nolīgums”). Nolīguma pašreizējā protokola termiņš beidzās 2014. gada 31. decembrī.

               (2)

               Eiropas Savienība un Madagaskaras Republika ir risinājušas sarunas par jaunu protokolu nolīgumam (“protokols”), ar ko Savienības kuģiem piešķir zvejas iespējas Madagaskaras Republikas jurisdikcijā esošajā zvejas zonā.

               (3)

               Šis protokols tika parakstīts saskaņā ar Padomes Lēmumu 2014/929/ES (2) un tiek piemērots provizoriski no 2015. gada 1. janvāra.

               (4)

               Ar nolīguma 9. pantu tiek izveidota Apvienotā komiteja, kuras uzdevums ir uzraudzīt šā nolīguma piemērošanu. Saskaņā ar protokolu Apvienotā komiteja var arī apstiprināt dažas izmaiņas protokolā. Lai atvieglotu šādu izmaiņu apstiprināšanu, ir lietderīgi, ievērojot īpašus nosacījumus, pilnvarot Komisiju tās apstiprināt, izmantojot vienkāršotu procedūru.

               (5)

               Protokols būtu jāapstiprina,

         IR PIEŅĒMUSI ŠO LĒMUMU.
   1. pants
   Ar šo Savienības vārdā tiek apstiprināts protokols, ar ko nosaka zvejas iespējas un finansiālo ieguldījumu, kuri paredzēti Partnerattiecību nolīgumā zivsaimniecības nozarē starp Madagaskaras Republiku un Eiropas Kopienu.
   2. pants
   Padomes priekšsēdētājs Savienības vārdā sniedz protokola 16. pantā paredzēto paziņojumu.
   3. pants
   Ievērojot pielikumā izklāstītos nosacījumus, Komisija tiek pilnvarota Savienības vārdā apstiprināt izmaiņas, kuras protokolā izdarījusi Apvienotā komiteja.
   4. pants
   Šis lēmums stājas spēkā tā pieņemšanas dienā.

      Luksemburgā, 2015. gada 5. oktobrī

            Padomes vārdā –

            priekšsēdētājs

         N. SCHMIT

      (1)  OV L 15, 18.1.2008., 1. lpp.

      (2)  OV L 365, 19.12.2014., 6. lpp.

      PIELIKUMS

         Pilnvarojuma tvērums un Savienības nostājas procedūra Apvienotajā komitejā

                  1.

                  Komisija tiek pilnvarota risināt sarunas ar Madagaskaras Republiku un – vajadzības gadījumā un ja ir ievērots šā pielikuma 3. punkts – vienoties par protokola izmaiņām attiecībā uz šādiem jautājumiem:

                              a)

                              zvejas iespēju pārskatīšana, kā arī finansiālā ieguldījuma pārskatīšana un grozījumi šajā protokolā un attiecīgajos tā pielikumos saskaņā ar protokola 8. panta 1. un 2. punktu;

                              b)

                              zvejas iespēju noteikšana saskaņā ar protokola 9. panta 6. puntku;

                              c)

                              lēmums par nozares atbalsta īstenošanas kārtību saskaņā ar protokola 6. pantu;

                              d)

                              tādu pasākumu pieņemšana, kuru mērķis ir nodrošināt šā protokola aptverto zvejas resursu ilgtspējīgu pārvaldību un kuri ietekmē Savienības zvejas kuģu darbību saskaņā ar protokola 7. panta 4. punktu;

                              e)

                              zvejošanas nosacījumu, kā arī protokola un tā pielikumu piemērošanas kārtības pielāgošana saskaņā ar protokola 8. panta 3. punktu.

                  2.

                  Apvienotajā komitejā Savienība:

                              a)

                              rīkojas atbilstīgi mērķiem, kurus Savienība tiecas sasniegt ar kopējās zivsaimniecības politiku;

                              b)

                              ievēro Padomes 2012. gada 19. marta secinājumus attiecībā uz paziņojumu par kopējās zivsaimniecības politikas ārējo dimensiju;

                              c)

                              iedrošina nostājas, kas atbilst attiecīgajiem noteikumiem, ko pieņēmušas reģionālās zvejniecības pārvaldības organizācijas.

                  3.

                  Ja Apvienotajai komitejai paredzēts sanāksmē pieņemt lēmumu par 1. punktā minētajiem protokola grozījumiem, veic vajadzīgos pasākumus, lai nostājā, ko paredzēts paust Savienības vārdā, tiktu ņemti vērā jaunākie statistikas un bioloģijas dati un cita Komisijai nodotā informācija.
                  Tālab un pamatojoties uz minēto informāciju, Komisijas dienesti pietiekošā laikā pirms attiecīgās Apvienotās komitejas sanāksmes Padomei vai tās darba sagatavošanas struktūrām izskatīšanai un apstiprināšanai nosūta dokumentu ar sīku un konkrētu informāciju par sagatavoto Savienības nostājas priekšlikumu.
                  Jautājumos, kas nosaukti 1. punkta a) un b) apakšpunktā, paredzēto Savienības nostāju pieņem Padome ar kvalificētu balsu vairākumu. Pārējos gadījumos sagatavošanas dokumentā paredzēto Savienības nostāju uzskata par pieņemtu, ja vien dalībvalstis – atkarībā no tā, kurš no šiem notikumiem ir pirmais, – bloķējošajam mazākumam atbilstošā skaitā neiebilst Padomes darba sagatavošanas struktūras sanāksmes laikā vai divdesmit dienu laikā pēc sagatavošanas dokumenta saņemšanas. Ja ir iebildumi, jautājumu nodod Padomei.
                  Ja turpmāko sanāksmju laikā, tostarp klātienē, nav iespējams panākt vienošanos, lai Savienības nostājā iekļautu jaunos elementus, šo jautājumu nodod Padomei vai tās darba sagatavošanas struktūrām.

                  4.

                  Komisija tiek aicināta laikus veikt Apvienotās komitejas lēmuma turpinājumā vajadzīgos pasākumus, nepieciešamības gadījumā ietverot attiecīgā lēmuma publicēšanu Eiropas Savienības Oficiālajā Vēstnesī un visu to priekšlikumu paziņošanu, kas vajadzīgi minētā lēmuma izpildei.


title: Eiropas Parlamenta 2007.gada 29. novembra lēmums par priekšlikumu iecelt David Bostock par Revīzijas palātas locekli (C6-0304/2007 - 2007/0813(CNS))

text:
C 297 E/152                                         Eiropas Savienības Oficiālais Vēstnesis                         LV       20.11.2008.
Ceturtdiena, 2007. gada 29. novembris
              P6_TA(2007)0563
              Pesticīdu atlieku līmeņi augu un dzīvnieku izcelsmes pārtikā un barībā (Komisijai
              piešķirtās ieviešanas pilnvaras) ***I
              Eiropas Parlamenta 2007. gada 29. novembra normatīvā rezolūcija par priekšlikumu Eiropas Parla-
              menta un Padomes regulai, ar ko groza Regulu (EK) Nr. 396/2005, ar ko paredz maksimāli pieļauja-
              mos pesticīdu atlieku līmeņus augu un dzīvnieku izcelsmes pārtikā un barībā, attiecībā uz Komisijai
                    piešķirtajām ieviešanas pilnvarām (COM(2006)0908 — C6-0025/2007 — 2006/0294(COD))
              (Koplēmuma procedūra: pirmais lasījums)
              Eiropas Parlaments,
              — ņemot vērā Komisijas priekšlikumu Eiropas Parlamentam un Padomei (COM(2006)0908),
              — ņemot vērā EK līguma 251. pantu, 152. panta 4. punktu un 37. pantu, saskaņā ar kuriem Komisija tam
                    iesniedz priekšlikumu (C6-0025/2007),
              — ņemot vērā Reglamenta 51. pantu,
              — ņemot vērā Vides, sabiedrības veselības un pārtikas nekaitīguma komitejas ziņojumu (A6-0342/2007),
              1.      apstiprina grozīto Komisijas priekšlikumu;
              2.      prasa Komisijai vēlreiz ar to apspriesties, ja tā ir paredzējusi būtiski grozīt šo priekšlikumu vai to
              aizstāt ar citu tekstu;
              3.      uzdod priekšsēdētājam nosūtīt Parlamenta nostāju Padomei un Komisijai.
              P6_TC1-COD(2006)0294
              Eiropas Parlamenta nostāja, pieņemta pirmajā lasījumā 2007. gada 29. novembrī, lai pieņemtu Eiro-
              pas Parlamenta un Padomes Regulu (EK) Nr. …/2007, ar ko groza Regulu (EK) Nr. 396/2005, ar ko
              paredz maksimāli pieļaujamos pesticīdu atlieku līmeņus augu un dzīvnieku izcelsmes pārtikā un
                                    barībā, attiecībā uz Komisijai piešķirtajām ieviešanas pilnvarām
              (Tā kā starp Parlamentu un Padomi tika panākta vienošanās, Parlamenta pirmā lasījuma nostāja atbilst galīgajam
              tiesību aktam Regulai (EK) Nr. 299/2008.)
              P6_TA(2007)0564
              Revīzijas palātas locekļa iecelšana (D. Bostock)
              Eiropas Parlamenta 2007. gada 29. novembra lēmums par priekšlikumu iecelt David Bostock par
                                      Revīzijas palātas locekli (C6-0304/2007 — 2007/0813(CNS))
              Eiropas Parlaments,
              — ņemot vērā EK līguma 247. panta 3. punktu un Euratom līguma 160.b panta 3. punktu, saskaņā ar kuru
                    Padome ar to ir apspriedusies (C6-0304/2007),
 ---pagebreak--- 20.11.2008.        LV                            Eiropas Savienības Oficiālais Vēstnesis                                  C 297 E/153
                                                                                Ceturtdiena, 2007. gada 29. novembris
            — tā kā Budžeta kontroles komiteja 2007. gada 6. novembra sanāksmē uzklausīja Padomes izvirzīto Revī-
                 zijas palātas locekļa amata kandidātu un izvērtēja šā kandidāta kvalifikāciju atbilstīgi EK līguma
                 247. panta 2. punktā un EURATOM līguma 160.b panta 2. punktā noteiktajiem kritērijiem,
            — ņemot vērā Reglamenta 101. pantu,
            — ņemot vērā Budžeta kontroles komitejas ziņojumu (A6-0439/2007),
            1.    apstiprina priekšlikumu iecelt David Bostock par Revīzijas palātas locekli;
            2.    uzdod priekšsēdētājam nosūtīt šo lēmumu Padomei un informēšanas nolūkā Revīzijas palātai, kā arī
            citām Eiropas Kopienu iestādēm un dalībvalstu revīzijas iestādēm.
            P6_TA(2007)0565
            Revīzijas palātas locekļa iecelšana (M. Cretin)
            Eiropas Parlamenta 2007. gada 29. novembra lēmums par priekšlikumu iecelt Michel Cretin par
                                   Revīzijas palātas locekli (C6-0305/2007 — 2007/0814(CNS))
            Eiropas Parlaments,
            — ņemot vērā EK līguma 247. panta 3. punktu un Euratom līguma 160.b panta 3. punktu, saskaņā ar kuru
                 Padome ar to ir apspriedusies (C6-0305/2007),
            — ņemot vērā to, ka Budžeta kontroles komiteja 2007. gada 6. novembra sanāksmē uzklausīja Padomes
                 izvirzīto Revīzijas palātas locekļa amata kandidātu un izvērtēja viņa kvalifikāciju atbilstīgi EK līguma
                 247. panta 2. punktā un Euratom līguma 160.b panta 2. punktā noteiktajiem kritērijiem,
            — ņemot vērā Reglamenta 101. pantu,
            — ņemot vērā Budžeta kontroles komitejas ziņojumu (A6-0438/2007),
            1.    apstiprina priekšlikumu iecelt Michel Cretin par Revīzijas palātas locekli;
            2.    uzdod priekšsēdētājam nosūtīt šo lēmumu Padomei un informēšanas nolūkā Revīzijas palātai, kā arī
            citām Eiropas Kopienu iestādēm un dalībvalstu revīzijas iestādēm.


title: Padomes Lēmums (ES) 2015/2357 (2015. gada 10. decembris), ar ko pilnvaro konkrētas dalībvalstis Eiropas Savienības interesēs akceptēt Marokas pievienošanos 1980. gada Hāgas konvencijai par starptautiskās bērnu nolaupīšanas civiltiesiskajiem aspektiem

text:
               17.12.2015

               LV

               Eiropas Savienības Oficiālais Vēstnesis

               L 331/20

         PADOMES LĒMUMS (ES) 2015/2357
   (2015. gada 10. decembris),
   ar ko pilnvaro konkrētas dalībvalstis Eiropas Savienības interesēs akceptēt Marokas pievienošanos 1980. gada Hāgas konvencijai par starptautiskās bērnu nolaupīšanas civiltiesiskajiem aspektiem
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 81. panta 3. punktu saistībā ar tā 218. pantu,
   ņemot vērā Eiropas Komisijas priekšlikumu,
   ņemot vērā Eiropas Parlamenta atzinumu (1),
   tā kā:

               (1)

               Eiropas Savienība bērnu tiesību aizsardzības veicināšanu ir izvirzījusi par vienu no saviem mērķiem, kā noteikts Līguma par Eiropas Savienību 3. pantā. Pasākumi bērnu aizsardzībai pret nelikumīgu aizvešanu vai aizturēšanu ir minētās politikas būtiska sastāvdaļa.

               (2)

               Padome pieņēma Regulu (EK) Nr. 2201/2003 (2) (“Briseles IIa regula”), kuras mērķis ir aizsargāt bērnus no nelabvēlīgās ietekmes, ko rada nelikumīga aizvešana vai aizturēšana, un izstrādāt procedūras, kas nodrošinātu viņu ātru atgriešanu to pastāvīgās dzīvesvietas valstī, kā arī nodrošināt saskarsmes tiesību un aizgādības tiesību aizsardzību.

               (3)

               Regula (EK) Nr. 2201/2003 papildina un pastiprina 1980. gada 25. oktobra Hāgas konvenciju par starptautiskās bērnu nolaupīšanas civiltiesiskajiem aspektiem (“1980. gada Hāgas konvencija”), kas starptautiskā līmenī izveido saistību un sadarbības sistēmu starp līgumslēdzējām valstīm un starp centrālajām iestādēm un kas tiecas nodrošināt nelikumīgi aizvestu vai aizturētu bērnu ātru atgriešanu.

               (4)

               Visas Savienības dalībvalstis ir 1980. gada Hāgas konvencijas puses.

               (5)

               Savienība aicina trešās valstis pievienoties 1980. gada Hāgas konvencijai un atbalsta 1980. gada Hāgas konvencijas pareizu piemērošanu, kopā ar dalībvalstīm piedaloties inter alia īpašajās komisijās, kuras regulāri organizē Hāgas Starptautisko privāttiesību konference.

               (6)

               Kopīgu tiesisko regulējumu, kas piemērojams starp Savienības dalībvalstīm un trešām valstīm, varētu uzskatīt par vislabāko risinājumu sensitīvos starptautiskās bērnu nolaupīšanas gadījumos.

               (7)

               1980. gada Hāgas konvencijā ir noteikts, ka tā tiek piemērota starp valsti, kas tai pievienojas, un tām konvencijas dalībvalstīm, kuras ir deklarējušas, ka akceptē šo pievienošanos.

               (8)

               1980. gada Hāgas konvencija neļauj reģionālām ekonomiskās integrācijas organizācijām, piemēram, Savienībai, kļūt par tās dalībnieci. Tādēļ Savienība konvencijai nevar pievienoties, un tā nevar arī deponēt deklarāciju, ar ko akceptē attiecīgas valsts pievienošanos.

               (9)

               Ievērojot Eiropas Savienības Tiesas Atzinumu 1/13, 1980. gada Hāgas konvencijā paredzētās akceptēšanas deklarācijas ietilpst Savienības ekskluzīvajā ārējā kompetencē.

               (10)

               Maroka savu instrumentu par pievienošanos deponēja 2010. gada 9. martā. 1980. gada Hāgas konvencija Marokā stājās spēkā 2010. gada 1. jūnijā.

               (11)

               Vairākas dalībvalstis jau ir akceptējušas Marokas pievienošanos 1980. gada Hāgas konvencijai. Pēc Marokas situācijas izvērtēšanas tika secināts, ka tās dalībvalstis, kuras vēl nav akceptējušas Marokas pievienošanos, var Savienības interesēs akceptēt Marokas pievienošanos saskaņā ar 1980. gada Hāgas konvencijas noteikumiem.

               (12)

               Tādēļ dalībvalstīm, kuras vēl nav akceptējušas Marokas pievienošanos, vajadzētu būt pilnvarotām saskaņā ar šajā lēmumā izklāstītajiem noteikumiem deponēt savas deklarācijas, ar ko Savienības interesēs akceptē Marokas pievienošanos. Beļģijas Karalistei, Čehijas Republikai, Vācijas Federatīvajai Republikai, Igaunijas Republikai, Īrijai, Grieķijas Republikai, Spānijas Karalistei, Francijas Republikai, Itālijas Republikai, Kipras Republikai, Latvijas Republikai, Lietuvas Republikai, Ungārijai, Maltai, Nīderlandes Karalistei, Rumānijai, Slovākijas Republikai, Somijas Republikai un Zviedrijas Karalistei, kas jau ir akceptējušas Marokas pievienošanos 1980. gada Hāgas konvencijai, nebūtu jādeponē jaunas deklarācijas par akceptēšanu, jo saskaņā ar starptautiskajām publiskajām tiesībām pašreizējās deklarācijas joprojām ir spēkā.

               (13)

               Apvienotajai Karalistei un Īrijai ir saistoša Regula (EK) Nr. 2201/2003, un tās piedalās šā lēmuma pieņemšanā un piemērošanā.

               (14)

               Saskaņā ar 1. un 2. pantu Protokolā Nr. 22 par Dānijas nostāju, kas pievienots Līgumam par Eiropas Savienību un Līgumam par Eiropas Savienības darbību, Dānija nepiedalās šā lēmuma pieņemšanā, un Dānijai šis lēmums nav saistošs un nav jāpiemēro,

         IR PIEŅĒMUSI ŠO LĒMUMU.
   1. pants
   1.   Dalībvalstis, kas to vēl nav izdarījušas, ar šo tiek pilnvarotas Savienības interesēs akceptēt Marokas pievienošanos 1980. gada 25. oktobra Hāgas konvencijai par starptautiskās bērnu nolaupīšanas civiltiesiskajiem aspektiem (“1980. gada Hāgas konvencija”).
   2.   Šā panta 1. punktā minētās dalībvalstis ne vēlāk kā 2016. gada 11. decembrī deponē deklarāciju, ar ko Savienības interesēs akceptē Marokas pievienošanos 1980. gada Hāgas konvencijai; deklarācijas formulējums ir šāds:

      “[pilns DALĪBVALSTS nosaukums] ar šo deklarē, ka tā saskaņā ar Padomes Lēmumu (ES) 2015/2357 akceptē Marokas pievienošanos 1980. gada 25. oktobra Hāgas konvencijai par starptautiskās bērnu nolaupīšanas civiltiesiskajiem aspektiem.”

   3.   Katra dalībvalsts informē Padomi un Komisiju par to, ka deponēta tās deklarācija, ar ko akceptē Marokas pievienošanos, un deklarācijas tekstu paziņo Komisijai divos mēnešos pēc deponēšanas.
   2. pants
   Tās dalībvalstis, kuras savu deklarāciju, ar ko akceptē Marokas pievienošanos 1980. gada Hāgas konvencijai, deponēja pirms šā lēmuma pieņemšanas, jaunu deklarāciju nedeponē.
   3. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.
   4. pants
   Šis lēmums ir adresēts visām dalībvalstīm, izņemot Beļģijas Karalisti, Čehijas Republiku, Dānijas Karalisti, Vācijas Federatīvo Republiku, Igaunijas Republiku, Īriju, Grieķijas Republiku, Spānijas Karalisti, Francijas Republiku, Itālijas Republiku, Kipras Republiku, Latvijas Republiku, Lietuvas Republiku, Ungāriju, Maltu, Nīderlandes Karalisti, Rumāniju, Slovākijas Republiku, Somijas Republiku un Zviedrijas Karalisti.

      Briselē, 2015. gada 10. decembrī

            Padomes vārdā –

            priekšsēdētājs

         F. BAUSCH

      (1)  2015. gada 11. februāra atzinums (Oficiālajā Vēstnesī vēl nav publicēts).

      (2)  Padomes Regula (EK) Nr. 2201/2003 (2003. gada 27. novembris) par jurisdikciju un spriedumu atzīšanu un izpildi laulības lietās un lietās par vecāku atbildību un par Regulas (EK) Nr. 1347/2000 atcelšanu (OV L 338, 23.12.2003., 1. lpp.).


title: Eiropas Parlamenta un Padomes Lēmums Nr. 568/2009/EK ( 2009. gada 18. jūnijs ), ar kuru groza Padomes Lēmumu 2001/470/EK, ar ko izveido Eiropas Tiesiskās sadarbības tīklu civillietās un komerclietās

text:
               30.6.2009

               LV

               Eiropas Savienības Oficiālais Vēstnesis

               L 168/35

      EIROPAS PARLAMENTA UN PADOMES LĒMUMS Nr. 568/2009/EK
   (2009. gada 18. jūnijs),
   ar kuru groza Padomes Lēmumu 2001/470/EK, ar ko izveido Eiropas Tiesiskās sadarbības tīklu civillietās un komerclietās
   EIROPAS PARLAMENTS UN EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 61. panta c) un d) punktu, 66. pantu un 67. panta 5. punkta otro ievilkumu,
   ņemot vērā Komisijas priekšlikumu,
   ņemot vērā Eiropas Ekonomikas un sociālo lietu komitejas atzinumu (1),
   saskaņā ar Līguma 251. pantā noteikto procedūru (2),
   tā kā:

               (1)

               Eiropas Tiesiskās sadarbības tīklu civillietās un komerclietās (“Tīkls”) starp dalībvalstīm izveidoja ar Padomes Lēmumu 2001/470/EK (3), jo uzskatīja, ka brīvības, drošības un tiesiskuma telpas izveidošanai ir nepieciešams uzlabot, vienkāršot un paātrināt efektīvu tiesisko sadarbību starp dalībvalstīm, kā arī efektīvu tiesas pieejamību personām, kuras iesaistītas pārrobežu tiesvedībā. Šo lēmumu piemēro no 2002. gada 1. decembra.

               (2)

               Hāgas programmā par brīvības, drošības un tiesiskuma stiprināšanu Eiropas Savienībā, ko Eiropadome pieņēma 2004. gada 4. un 5. novembrī (4), noteikts, ka jāveic papildu pasākumi, lai atvieglotu tiesu pieejamību un tiesisko sadarbību civillietās. Jo īpaši uzsvars tiek likts uz Eiropas Parlamenta un Padomes civillietu jomā pieņemto instrumentu efektīvu īstenošanu, kā arī uz sadarbības veicināšanu starp juridisko profesiju pārstāvjiem, lai izveidotu paraugpraksi.

               (3)

               Saskaņā ar Lēmuma 2001/470/EK 19. pantu Komisija 2006. gada 16. maijā iesniedza ziņojumu par Tīkla darbību. Šajā ziņojumā secināja, ka, lai arī vispārējā veidā ir sasniegti 2001. gadā noteiktie mērķi, Tīkls tomēr vēl ne tuvu nav attīstījis visu savu potenciālu.

               (4)

               Lai nodrošinātu Hāgas programmas mērķu īstenošanu tiesiskās sadarbības un tiesas pieejamības uzlabošanā un lai risinātu paredzamo Tīkla pienākumu palielināšanos turpmākajos gados, Tīklam būtu vajadzīgs tiesisks regulējums, kas ir piemērotāks, lai tam piešķirtu vairāk rīcības līdzekļu.

               (5)

               Ir būtiski panākt labākus apstākļus Tīkla darbībai dalībvalstīs, veidojot valsts kontaktpunktus, un tādējādi stiprināt kontaktpunktu lomu gan Tīklā, gan attiecībās ar tiesnešiem un juridisko profesiju pārstāvjiem.

               (6)

               Šajā nolūkā dalībvalstīm būtu jānovērtē, kādi resursi tām ir jānodrošina kontaktpunktiem, lai tie spētu pilnībā pildīt savus uzdevumus. Šim lēmumam nevajadzētu ietekmēt iekšējo kompetenču sadalījumu dalībvalstīs attiecībā uz Tīkla dalībnieku darbības finansēšanu.

               (7)

               Tajā pašā nolūkā ir nepieciešams, lai katrā dalībvalstī būtu kontaktpunkts vai kontaktpunkti, kas spēj veikt tiem noteiktos uzdevumus. Ja ir vairāk nekā viens kontaktpunkts, dalībvalstij būtu jānodrošina efektīva koordinācija starp tiem.

               (8)

               Nākotnē, ja Kopienas tiesību akts vai starptautisks instruments paredz piemērot citas dalībvalsts tiesību aktus, Tīkla kontaktpunktiem būtu jāpiedalās tiesu un ārpustiesu iestāžu informēšanā dalībvalstīs par šo ārvalstu tiesību aktu saturu.

               (9)

               Kontaktpunktiem tiesiskās sadarbības lūgumu izskatīšana būtu jāveic pietiekami ātri atbilstīgi lēmuma vispārējiem mērķiem.

               (10)

               Lai aprēķinātu šajā lēmumā paredzētos termiņus, būtu jāpiemēro Padomes Regula (EEK, Euratom) Nr. 1182/71 (1971. gada 3. jūnijs), ar ko nosaka laikposmiem, datumiem un termiņiem piemērojamus noteikumus (5).

               (11)

               Elektroniskā reģistra nolūks ir sniegt informāciju, lai izvērtētu Tīkla darbību, kā arī Kopienas tiesību aktu praktisko piemērošanu. Tādēļ tajā nebūtu jāiekļauj visa informācija, ar ko savstarpēji apmainās kontaktpunkti.

               (12)

               Profesionālās apvienības, kas pārstāv juridisko profesiju pārstāvjus, jo īpaši zvērinātus advokātus, juriskonsultus, notārus un tiesu izpildītājus, kuri tieši piedalās Kopienas un starptautisku instrumentu piemērošanā civillietu jomā, var kļūt par Tīkla dalībniekiem ar savas valsts organizāciju starpniecību, lai ar kontaktpunktiem piedalītos attiecīgu Tīkla uzdevumu un darbību īstenošanā.

               (13)

               Lai pilnveidotu Tīkla funkcijas tiesas pieejamības jomā, dalībvalstu kontaktpunktiem būtu jāpalīdz sniegt vispārēju informāciju sabiedrībai, izmantojot vispiemērotākos tehniskos līdzekļus un vismaz norādot attiecīgās dalībvalsts Tieslietu ministrijas tīmekļa vietnē saiti uz Tīkla tīmekļa vietni, kā arī uz iestādēm, kas ir atbildīgas par šo instrumentu faktisko piemērošanu. Šis lēmums nebūtu jāsaprot kā tāds, kas uzliek dalībvalstīm pienākumu nodrošināt sabiedrībai tiešu piekļuvi kontaktpunktiem.

               (14)

               Īstenojot šo lēmumu, būtu jāņem vērā Eiropas e-tiesiskuma sistēmas pakāpeniska ieviešana, kuras mērķis jo īpaši ir veicināt tiesu iestāžu sadarbību un tiesas pieejamību.

               (15)

               Lai uzlabotu savstarpēju uzticēšanos starp tiesnešiem Eiropas Savienībā un sinerģiju starp attiecīgajiem Eiropas tīkliem, Tīklam būtu jāuztur pastāvīgas attiecības ar citiem Eiropas tīkliem, kuriem ir tādi paši mērķi, jo īpaši ar tiesu iestāžu un tiesnešu tīkliem.

               (16)

               Lai piedalītos starptautiskās tiesiskās sadarbības veicināšanā, Tīklam būtu jāattīsta kontakti ar citiem tiesiskās sadarbības tīkliem pasaulē, kā arī ar starptautiskajām organizācijām, kas veicina starptautisko tiesisko sadarbību.

               (17)

               Lai regulāri pārraudzītu progresu, kas sasniegts Lēmuma 2001/470/EK, kurš grozīts ar šo lēmumu, mērķu īstenošanā, Komisijai būtu jāiesniedz ziņojumi par Tīkla darbību Eiropas Parlamentam, Padomei un Eiropas Ekonomikas un sociālo lietu komitejai.

               (18)

               Tādēļ būtu attiecīgi jāgroza Lēmums 2001/470/EK.

               (19)

               Ņemot vērā to, ka šā lēmuma mērķi nevar pietiekami labi sasniegt atsevišķās dalībvalstīs, un to, ka minētā lēmuma mēroga un iedarbības dēļ šo mērķi var labāk sasniegt Kopienas līmenī, Kopiena var pieņemt pasākumus saskaņā ar Līguma 5. pantā noteikto subsidiaritātes principu. Saskaņā ar minētajā pantā noteikto proporcionalitātes principu šajā lēmumā paredz vienīgi tos pasākumus, kas ir vajadzīgi šā mērķa sasniegšanai.

               (20)

               Saskaņā ar 3. pantu Protokolā par Apvienotās Karalistes un Īrijas nostāju, kurš pievienots Līgumam par Eiropas Savienību un Eiropas Kopienas dibināšanas līgumam, Apvienotā Karaliste un Īrija ir paziņojušas, ka tās vēlas piedalīties šā lēmuma pieņemšanā un piemērošanā.

               (21)

               Saskaņā ar 1. un 2. pantu Protokolā par Dānijas nostāju, kas pievienots Līgumam par Eiropas Savienību un Eiropas Kopienas dibināšanas līgumam, Dānija nepiedalās šā lēmuma pieņemšanā, un tādēļ šis lēmums tai nav saistošs vai piemērojams,

         IR PIEŅĒMUŠI ŠO LĒMUMU.
   1. pants
   Lēmumu 2001/470/EK ar šo groza šādi.

               1)

               Lēmuma 2. pantu groza šādi:

                           a)

                           panta 1. punktu groza šādi:

                                       i)

                                       punkta c) apakšpunktu aizstāj ar šādu apakšpunktu:

                                                   “c)

                                                   sadarbības maģistrāti, uz ko attiecas Vienotā rīcība 96/277/TI (1996. gada 22. aprīlis) par sadarbības maģistrātu apmaiņas sistēmu, lai uzlabotu sadarbību starp Eiropas Savienības dalībvalstu tiesu iestādēm (6), ja tie ir atbildīgi par tiesiskās sadarbības jautājumiem civillietās un komerclietās;

                                       ii)

                                       pievieno šādu apakšpunktu:

                                                   “e)

                                                   profesionālās apvienības, kas dalībvalstīs valsts mērogā pārstāv juridisko profesiju pārstāvjus, kuri tieši iesaistīti Kopienas un starptautisko tiesību instrumentu attiecībā uz tiesisko sadarbību civillietās un komerclietās piemērošanā.”;

                           b)

                           panta 2. punktam pievieno šādu daļu:
                           “Ja saskaņā ar šo punktu izraudzītais kontaktpunkts nav tiesnesis, attiecīgā dalībvalsts nodrošina efektīvu sadarbību ar valsts tiesu iestādēm. Lai tas būtu vieglāk izdarāms, dalībvalsts var iecelt tiesnesi šā uzdevuma atbalstam. Šis tiesnesis ir Tīkla dalībnieks.”;

                           c)

                           pievieno šādu punktu:
                           “2.a   Dalībvalstis nodrošina kontaktpunktiem pietiekamus un piemērotus līdzekļus – personālu, resursus un modernus sakaru līdzekļus, lai tie varētu pienācīgi veikt savus kontaktpunktu uzdevumus.”;

                           d)

                           pievieno šādu punktu:
                           “4.a   Dalībvalstis norāda profesionālas apvienības, kas minētas 1. punkta e) apakšpunktā. Šajā nolūkā tās vienojas ar attiecīgajām profesionālajām apvienībām par to līdzdalību Tīklā.
                           Ja kādā dalībvalstī ir vairākas profesionālās apvienības, kas pārstāv juridisku profesiju, šai dalībvalstij ir jānodrošina pienācīga attiecīgās profesijas pārstāvība Tīklā.”;

                           e)

                           panta 5. punktu groza šādi:

                                       i)

                                       ievaddaļu aizstāj ar šādu tekstu:
                                       “5.   Dalībvalstis saskaņā ar 20. pantu paziņo Komisijai šā panta 1. un 2. punktā minēto iestāžu nosaukumus un pilnas adreses, norādot:”;

                                       ii)

                                       punkta c) apakšpunktu aizstāj ar šādu apakšpunktu:

                                                   “c)

                                                   vajadzības gadījumā to īpašās funkcijas Tīklā, tostarp – ja ir vairāk kontaktpunktu nekā viens, norāda to konkrēto atbildību.”

               2)

               Lēmuma 3. pantu groza šādi:

                           a)

                           panta 1. punkta b) apakšpunktu aizstāj ar šādu apakšpunktu:

                                       “b)

                                       efektīvas tiesas pieejamības atvieglošanu, veicot informatīvus pasākumus par to Kopienas tiesību aktu un starptautisko instrumentu piemērošanu, kuri attiecas uz tiesisko sadarbību civillietās un komerclietās.”;

                           b)

                           panta 2. punkta b) un c) apakšpunktu aizstāj ar šādiem apakšpunktiem:

                                       “b)

                                       efektīvi un praktiski piemērot Kopienas instrumentus vai konvencijas, kas ir spēkā starp divām vai vairākām dalībvalstīm.
                                       Jo īpaši gadījumos, ja ir piemērojami citas dalībvalsts tiesību akti, tiesas vai iestādes, kuras ir atbildīgas par šo jautājumu, var vērsties Tīklā, lai iegūtu informāciju par attiecīgo tiesību aktu saturu;

                                       c)

                                       izveidot, uzturēt un veicināt informācijas sistēmu, kas paredzēta sabiedrībai, par tiesu iestāžu sadarbību civillietās un komerclietās Eiropas Savienībā un attiecīgajiem Kopienas un starptautiskajiem instrumentiem, kā arī dalībvalstu valsts tiesību aktiem ar īpašu norādi uz tiesas pieejamību.
                                       Galvenais informācijas avots ir Tīkla tīmekļa vietne, kas satur atjauninātu informāciju visās Eiropas Savienības iestāžu oficiālajās valodās.”

               3)

               Lēmuma 5. panta 2. punktu aizstāj ar šādu punktu:
               “2.   Kontaktpunkti jo īpaši:

                           a)

                           nodrošina, ka vietējās tiesu iestādes saņem vispārēju informāciju par Kopienas vai starptautiskiem instrumentiem, kas attiecas uz tiesu iestāžu sadarbību civillietās un komerclietās. Konkrēti, tie nodrošina labāku Tīkla, tostarp Tīkla tīmekļa vietnes, atpazīstamību vietējās tiesu iestādēs;

                           b)

                           sniedz pārējiem kontaktpunktiem, 2. panta 1. punkta b) līdz d) apakšpunktā minētajām iestādēm un savu dalībvalstu vietējām tiesu iestādēm visu informāciju, kas vajadzīga pareizai sadarbībai starp dalībvalstu tiesu iestādēm saskaņā ar 3. pantu, lai palīdzētu tām sagatavot izpildāmus tiesu iestāžu sadarbības lūgumus un izveidot piemērotākos tiešos kontaktus;

                           c)

                           sniedz jebkādu informāciju, kas nepieciešama, lai atvieglotu to citas dalībvalsts tiesību piemērošanu, kas ir piemērojamas saskaņā ar Kopienas vai starptautisko tiesību instrumentu. Šajā nolūkā kontaktpunkts, kurā ir iesniegts šāds lūgums, var vērsties pēc palīdzības citās savas dalībvalsts iestādēs, kas minētas 2. pantā, lai sniegtu pieprasīto informāciju. Atbildē ietvertā informācija nav saistoša ne kontaktpunktam, ne šīm iestādēm, ne iestādei, kas iesniegusi lūgumu;

                           d)

                           meklē risinājumus grūtībām, kas rodas sakarā ar tiesu iestāžu sadarbības lūgumiem, neskarot šā panta 4. punktu un 6. pantu;

                           e)

                           veicina tiesu iestāžu sadarbības lūgumu apstrādes saskaņošanu attiecīgajā dalībvalstī, jo īpaši – ja vairāki lūgumi no tiesu iestādēm minētajā dalībvalstī jāizpilda kādā citā dalībvalstī;

                           f)

                           palīdz informēt sabiedrību, izmantojot Tīkla tīmekļa vietni, par tiesu iestāžu sadarbību civillietās un komerclietās Eiropas Savienībā, par attiecīgajiem Kopienas un starptautisko tiesību instrumentiem, kā arī dalībvalstu valsts tiesību aktiem ar īpašu norādi uz tiesu pieejamību;

                           g)

                           sadarbojas 9. pantā minēto sanāksmju organizēšanā un piedalās tajās;

                           h)

                           piedalās III sadaļā minētās informācijas, un jo īpaši sabiedrībai paredzētās informācijas sistēmas, sagatavošanā un atjaunināšanā saskaņā ar minētās sadaļas noteikumiem;

                           i)

                           nodrošina koordināciju starp Tīkla dalībniekiem valsts līmenī;

                           j)

                           reizi divos gados sagatavo ziņojumu par savu darbību, tostarp, attiecīgos gadījumos, par Tīkla paraugpraksi, ko iesniedz Tīkla dalībnieku sanāksmes laikā un pievērš īpašu uzmanību iespējamiem Tīkla uzlabojumiem.”

               4)

               Iekļauj šādu pantu:
               “5.a pants
               Profesionālās apvienības
               1.   Lai veicinātu 3. pantā paredzēto uzdevumu izpildi, kontaktpunkti uztur vajadzīgos kontaktus ar 2. panta 1. punkta e) apakšpunktā minētajām profesionālajām apvienībām saskaņā ar noteikumiem, kas jānosaka katrai dalībvalstij.
               2.   Jo īpaši 1. punktā minētie kontakti var ietvert šādas darbības:

                           a)

                           pieredzes un informācijas apmaiņa par Kopienas un starptautisko instrumentu efektīvu un praktisku piemērošanu;

                           b)

                           sadarbība 15. pantā minēto informācijas lapu izstrādē un atjaunināšanā;

                           c)

                           profesionālo apvienību piedalīšanās attiecīgās sanāksmēs.

                     3.   Profesionālās apvienības neprasa kontaktpunktiem informāciju, kas attiecas uz atsevišķām lietām.”

               5)

               Lēmuma 6. panta 2. punktam pievieno šādu daļu:
               “Šajā nolūkā katra dalībvalsts saskaņā ar kārtību, kas tai jānosaka, nodrošina, ka ir pietiekami līdzekļi tam, lai notiktu regulāras Tīkla kontaktpunkta vai kontaktpunktu un kompetento iestāžu sanāksmes.”

               6)

               Lēmuma 7. panta pirmo daļu aizstāj ar šādu daļu:
               “Lai vienkāršotu Tīkla praktisko darbību, katra dalībvalsts nodrošina, lai kontaktpunktiem papildus savai valodai būtu arī atbilstīgas kādas Eiropas Savienības iestāžu oficiālās valodas zināšanas, ņemot vērā, ka tiem jāspēj sazināties ar kontaktpunktiem citās dalībvalstīs.”

               7)

               Lēmuma 8. pantu aizstāj ar šādu pantu:
               “8. pants
               Lūgumu izskatīšana saistībā ar tiesisko sadarbību
               1.   Kontaktpunkti nekavējoties atbild uz visiem iesniegtajiem lūgumiem vēlākais piecpadsmit dienās no to saņemšanas brīža. Ja kāds kontaktpunkts nespēj atbildēt uz lūgumu minētajā termiņā, tas attiecīgi informē personu, kas lūgumu iesniedza, norādot laiku, kas, viņaprāt, nepieciešams, lai sniegtu atbildi, taču šis laiks parasti nepārsniedz trīsdesmit dienas.
               2.   Lai iespējami efektīvāk un ātrāk atbildētu uz šā panta 1. punktā minētajiem lūgumiem, kontaktpunkti izmanto vispiemērotākos tehniskos līdzekļus, kurus dalībvalstis ir nodevušas to rīcībā.
               3.   Komisija nodrošina drošu un ierobežotas piekļuves elektronisko reģistru tiesiskās sadarbības lūgumiem un atbildēm, kas minētas 5. panta 2. punkta b), c), d) un e) apakšpunktā. Kontaktpunkti rūpējas, lai Komisijai regulāri tiktu sniegta informācija, kas nepieciešama šā reģistra izveidei un darbībai.
               4.   Komisija vismaz vienu reizi sešos mēnešos sniedz kontaktpunktiem informāciju par 3. punktā minēto tiesiskās sadarbības lūgumu un atbilžu statistiku.”

               8)

               Lēmuma 9. pantu aizstāj ar šādu pantu:
               “9. pants
               Kontaktpunktu sanāksmes
               1.   Saskaņā ar 12. pantu Tīkla kontaktpunktu sanāksmes notiek vismaz vienu reizi sešos mēnešos.
               2.   Katru dalībvalsti tādās sanāksmēs pārstāv viens vai vairāki kontaktpunkti, kurus var pavadīt citi Tīkla dalībnieki, bet vienai dalībvalstij nevar būt vairāk kā seši pārstāvji.”

               9)

               Iekļauj šādu pantu:
               “11.a pants
               Novērotāju līdzdalība Tīkla sanāksmēs
               1.   Neskarot šā lēmuma 1. panta 2. punktu, Dānija var tikt pārstāvēta 9. un 11. pantā minētajās sanāksmēs.
               2.   Topošās dalībvalstis un kandidātvalstis var uzaicināt piedalīties sanāksmēs novērotāju statusā. Trešās valstis, kas ir puses Kopienas noslēgtos starptautiskos nolīgumos par tiesu iestāžu sadarbību civillietās un komerclietās, arī var tikt uzaicinātas piedalīties novērotāju statusā konkrētās Tīkla sanāksmēs.
               3.   Šajās sanāksmēs katru novērotāju valsti var pārstāvēt viena vai vairākas personas, bet nekādā gadījumā nevar būt vairāk par trim pārstāvjiem no vienas valsts.”

               10)

               Lēmuma II sadaļas beigās pievieno šādu pantu:
               “12.a pants
               Attiecības ar citiem tīkliem un starptautiskajām organizācijām
               1.   Tīkls uztur attiecības, dalās pieredzē un paraugpraksē ar citiem Eiropas tīkliem, kuriem ir tādi paši mērķi, piemēram, ar Eiropas Tiesiskās sadarbības tīklu krimināllietās. Tīkls arī uztur šādas attiecības ar Eiropas Tiesnešu apmācības tīklu, lai, attiecīgā gadījumā un neskarot valstu noteikto kārtību, dalībvalstu vietējo tiesu iestāžu interesēs veicinātu apmācību kursus par tiesu iestāžu sadarbību civillietās un komerclietās.
               2.   Tīkls uztur attiecības ar Eiropas Patērētāju centru tīklu (ECC-Net). Eiropas Tiesiskās sadarbības tīkla civillietās un komerclietās kontaktpunkti ir ECC-Net tīkla dalībnieku rīcībā, jo īpaši – lai sniegtu jebkādu vispārēju informāciju par Kopienas un starptautisko instrumentu piemērošanu, lai atvieglotu tiesas pieejamību patērētājiem.
               3.   Lai pildītu 3. pantā minētos uzdevumus saistībā ar starptautiskajiem instrumentiem, kas attiecas uz tiesisko sadarbību civillietās un komerclietās, Tīkls uztur kontaktus un pieredzes apmaiņu ar citiem tiesiskās sadarbības tīkliem, kas izveidoti starp trešām valstīm, un starptautiskajām organizācijām, kuras veicina starptautisko tiesisko sadarbību.
               4.   Komisija ciešā sadarbībā ar Padomes prezidentvalsti un dalībvalstīm ir atbildīga par šā panta noteikumu īstenošanu.”

               11)

               Lēmuma III sadaļas nosaukumu aizstāj ar šādu nosaukumu:

               12)

               Lēmuma 13. panta 1. punktam pievieno šādu apakšpunktu:

                           “c)

                           8. pantā minētā informācija.”

               13)

               Iekļauj šādu pantu:
               “13.a pants
               Vispārējas informācijas sniegšana sabiedrībai
               Tīkls, izmantojot vispiemērotākos tehniskos līdzekļus, palīdz sniegt vispārēju informāciju sabiedrībai par Kopienas vai starptautisko tiesību instrumentu saturu un darbību saistībā ar tiesu iestāžu sadarbību civillietās un komerclietās.
               Šajā nolūkā un neskarot 18. pantu, kontaktpunkti nodrošina 14. pantā minētās informācijas sistēmas popularizēšanu sabiedrībai.”

               14)

               Lēmuma 17. panta 4. punkta b) apakšpunktu aizstāj ar šādu apakšpunktu:

                           “b)

                           nodrošina informācijas par būtiskiem Kopienas tiesību aspektiem un procesuālo kārtību, tostarp par Kopienas tiesu praksi, tulkojumu Eiropas Savienības iestāžu oficiālajās valodās, kā arī informācijas sistēmas galveno lapu un 15. pantā minēto informācijas lapu tulkojumu un šos tulkojumus ievieto Tīkla tīmekļa vietnē.”

               15)

               Lēmuma 18. panta 4. punktā vārdu “pakāpeniski” svītro.

               16)

               Lēmuma 19. pantu aizstāj ar šādu pantu:
               “19. pants
               Ziņojums
               Komisija ne vēlāk kā 2014. gada 1. janvārī un turpmāk vismaz reizi trīs gados iesniedz Eiropas Parlamentam, Padomei un Eiropas Ekonomikas un Sociālo lietu komitejai ziņojumu par Tīkla darbību. Šim ziņojumam vajadzības gadījumā pievieno priekšlikumus šā lēmuma pielāgošanai un tajā ietver informāciju par Tīkla darbībām, kuru mērķis ir panākt progresu attiecībā uz Eiropas e-tiesiskuma sistēmas izveidi, attīstību un īstenošanu, jo īpaši no tiesas pieejamības atvieglošanas aspekta.”

               17)

               Lēmuma 20. pantu aizstāj ar šādu pantu:
               “20. pants
               Paziņošana
               Dalībvalstis ne vēlāk kā 2010. gada 1. jūlijā paziņo Komisijai 2. panta 5. punktā minēto informāciju.”

         2. pants
   Stāšanās spēkā
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.
   To piemēro no 2011. gada 1. janvāra, izņemot 1. panta 1. punkta e) apakšpunktu un 17. punktu, ko piemēro no dienas, kad šo lēmumu paziņo dalībvalstīm, kurām tas adresēts.
   Šis lēmums ir adresēts dalībvalstīm saskaņā ar Eiropas Kopienas dibināšanas līgumu.

      Briselē, 2009. gada 18. jūnijā

            Eiropas Parlamenta vārdā —

            priekšsēdētājs

         H.-G. PÖTTERING

            Padomes vārdā —

            priekšsēdētājs

         Š. FÜLE

      (1)  Atzinums sniegts 2008. gada 3. decembrī (Oficiālajā Vēstnesī vēl nav publicēts).

      (2)  Eiropas Parlamenta 2008. gada 16. decembra Atzinums (Oficiālajā Vēstnesī vēl nav publicēts) un Padomes 2009. gada 4. jūnija Lēmums.

      (3)  OV L 174, 27.6.2001., 25. lpp.

      (4)  OV C 53, 3.3.2005., 1. lpp.

      (5)  OV L 124, 8.6.1971., 1. lpp.

      (6)  OV L 105, 27.4.1996., 1. lpp.”;


title: 2009/574/EK: Padomes Lēmums ( 2008. gada 28. novembris ) par to, lai noslēgtu Nolīgumu vēstuļu apmaiņas veidā starp Eiropas Kopienu un Barbadosu, Belizu, Kongo Republiku, Kotdivuāras Republiku, Fidži Republiku, Gajānas Kooperatīvo Republiku, Jamaiku, Kenijas Republiku, Madagaskaras Republiku, Malāvijas Republiku, Maurīcijas Republiku, Mozambikas Republiku, Sentkitsas un Nevisas Federāciju, Surinamas Republiku, Svazilendas Karalisti, Tanzānijas Savienoto Republiku, Trinidādas un Tobāgo Republiku, Ugandas Republiku, Zambijas Republiku un Zimbabves Republiku par garantētajām niedru cukura cenām 2006./2007., 2007./2008., 2008./2009. gada un 2009. gada 1. jūlija līdz 2009. gada 30. septembra piegādes termiņam un Nolīgumu vēstuļu apmaiņas veidā starp Eiropas Kopienu un Indijas Republiku par garantētajām niedru cukura cenām tiem pašiem piegādes termiņiem

text:
               30.7.2009

               LV

               Eiropas Savienības Oficiālais Vēstnesis

               L 198/39

         PADOMES LĒMUMS
   (2008. gada 28. novembris)
   par to, lai noslēgtu Nolīgumu vēstuļu apmaiņas veidā starp Eiropas Kopienu un Barbadosu, Belizu, Kongo Republiku, Kotdivuāras Republiku, Fidži Republiku, Gajānas Kooperatīvo Republiku, Jamaiku, Kenijas Republiku, Madagaskaras Republiku, Malāvijas Republiku, Maurīcijas Republiku, Mozambikas Republiku, Sentkitsas un Nevisas Federāciju, Surinamas Republiku, Svazilendas Karalisti, Tanzānijas Savienoto Republiku, Trinidādas un Tobāgo Republiku, Ugandas Republiku, Zambijas Republiku un Zimbabves Republiku par garantētajām niedru cukura cenām 2006./2007., 2007./2008., 2008./2009. gada un 2009. gada 1. jūlija līdz 2009. gada 30. septembra piegādes termiņam un Nolīgumu vēstuļu apmaiņas veidā starp Eiropas Kopienu un Indijas Republiku par garantētajām niedru cukura cenām tiem pašiem piegādes termiņiem
   (2009/574/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 133. pantu saistībā ar 300. panta 2. punkta pirmās daļas pirmo teikumu,
   ņemot vērā Komisijas ieteikumu,
   tā kā:

               (1)

               Notiek ĀKK–EK Partnerattiecību nolīguma (1) V pielikumam pievienotā 3. protokola par ĀKK cukuru un Nolīguma starp Eiropas Ekonomikas kopienu un Indijas Republiku par niedru cukuru (2) īstenošana saskaņā ar abu nolīgumu 1. panta 2. punktu atbilstoši cukura tirgus kopīgās organizācijas pārvaldībai.

               (2)

               Būtu jāapstiprina nolīgumi vēstuļu apmaiņas veidā starp Kopienu un protokolā minētajām valstīm, no vienas puses, un Indijas Republiku, no otras puses, par garantētajām niedru cukura cenām 2006./2007., 2007./2008., 2008./2009. gada un 2009. gada 1. jūlija līdz 2009. gada 30. septembra piegādes termiņam,

         IR NOLĒMUSI ŠĀDI.
   1. pants
   Ar šo Kopienas vārdā tiek apstiprināts Nolīgums vēstuļu apmaiņas veidā starp Eiropas Kopienu un Barbadosu, Belizu, Kongo Republiku, Kotdivuāras Republiku, Fidži Republiku, Gajānas Kooperatīvo Republiku, Jamaiku, Kenijas Republiku, Madagaskaras Republiku, Malāvijas Republiku, Maurīcijas Republiku, Mozambikas Republiku, Sentkitsas un Nevisas Federāciju, Surinamas Republiku, Svazilendas Karalisti, Tanzānijas Savienoto Republiku, Trinidādas un Tobāgo Republiku, Ugandas Republiku, Zambijas Republiku un Zimbabves Republiku par garantētajām niedru cukura cenām 2006./2007., 2007./2008., 2008./2009. gada un 2009. gada 1. jūlija līdz 2009. gada 30. septembra piegādes termiņam un Nolīgums vēstuļu apmaiņas veidā starp Eiropas Kopienu un Indijas Republiku par garantētajām niedru cukura cenām 2006./2007., 2007./2008., 2008./2009. gada un 2009. gada 1. jūlija līdz 2009. gada 30. septembra piegādes termiņam.
   Šo nolīgumu teksts ir pievienots šim lēmumam.
   2. pants
   Ar šo Padomes priekšsēdētājs tiek pilnvarots norīkot personu vai personas, kas tiesīgas parakstīt nolīgumus, lai tie kļūtu saistoši Kopienai.
   3. pants
   Šo lēmumu publicē Eiropas Savienības Oficiālajā Vēstnesī.

      Briselē, 2008. gada 28. novembrī

            Padomes vārdā –

            priekšsēdētājs

         M. BARNIER

      (1)  OV L 317, 15.12.2000., 3. lpp.

      (2)  OV L 190, 23.7.1975., 35. lpp.
    ---documentbreak---

               30.7.2009

               LV

               Eiropas Savienības Oficiālais Vēstnesis

               L 198/41

         NOLĪGUMS
   vēstuļu apmaiņas veidā starp Eiropas Kopienu un Barbadosu, Belizu, Kongo Republiku, Kotdivuāras Republiku, Fidži Republiku, Gajānas Kooperatīvo Republiku, Jamaiku, Kenijas Republiku, Madagaskaras Republiku, Malāvijas Republiku, Maurīcijas Republiku, Mozambikas Republiku, Sentkitsas un Nevisas Federāciju, Surinamas Republiku, Svazilendas Karalisti, Tanzānijas Savienoto Republiku, Trinidādas un Tobāgo Republiku, Ugandas Republiku, Zambijas Republiku un Zimbabves Republiku par garantētajām niedru cukura cenām 2006./2007., 2007./2008., 2008./2009. gada un 2009. gada 1. jūlija līdz 2009. gada 30. septembra piegādes termiņam
   Briselē, 2009. gada 2. jūlijā
   Godātais kungs!
   ĀKK–EK Partnerattiecību nolīguma V pielikumam pievienotajā 3. protokolā par ĀKK cukuru minēto ĀKK valstu pārstāvji un Komisijas pārstāvji, rīkojoties Eiropas Kopienas vārdā, saskaņā ar minētā protokola nosacījumiem ir vienojušies par turpmāko.
   Piegādes termiņam no 2006. gada 1. jūlija līdz 2007. gada 30. jūnijam Cukura protokola 5. panta 4. punktā minētās garantētās cenas intervences nolūkā atbilstoši protokola 6. panta nosacījumiem ir šādas:

               a)

               par jēlcukuru: EUR 496,8 par tonnu;

               b)

               par balto cukuru: EUR 631,9 par tonnu.

         Piegādes termiņam no 2007. gada 1. jūlija līdz 2008. gada 30. jūnijam Cukura protokola 5. panta 4. punktā minētās garantētās cenas intervences nolūkā atbilstoši protokola 6. panta nosacījumiem ir šādas:

               a)

               par jēlcukuru: EUR 496,8 par tonnu;

               b)

               par balto cukuru: EUR 631,9 par tonnu.

         Piegādes termiņam no 2008. gada 1. jūlija līdz 2009. gada 30. jūnijam Cukura protokola 5. panta 4. punktā minētās garantētās cenas intervences nolūkā atbilstoši protokola 6. panta nosacījumiem ir šādas:

               — 1)

               no 2008. gada 1. jūlija līdz 2008. gada 30. septembrim:

                           a)

                           par jēlcukuru: EUR 496,8 par tonnu;

                           b)

                           par balto cukuru: EUR 631,9 par tonnu;

               — 2)

               no 2008. gada 1. oktobra līdz 2009. gada 30. jūnijam:

                           a)

                           par jēlcukuru: EUR 448,8 par tonnu;

                           b)

                           par balto cukuru: EUR 541,5 par tonnu.

         Piegādes termiņam no 2009. gada 1. jūlija līdz 2009. gada 30. septembrim Cukura protokola 5. panta 4. punktā minētās garantētās cenas intervences nolūkā atbilstoši protokola 6. panta nosacījumiem ir šādas:

               a)

               par jēlcukuru: EUR 448,8 par tonnu;

               b)

               par balto cukuru: EUR 541,5 par tonnu.

         Šīs cenas attiecas uz standarta kvalitātes cukuru, kas ir definēts Kopienas tiesību aktos, neiepakotu, CIF franko no Kopienas ostām Eiropā. Šādu cenu ieviešana nekādā veidā neskar Līgumslēdzēju pušu attiecīgo nostāju saistībā ar principiem, kas attiecas uz garantēto cenu noteikšanu.
   Būšu pateicīgs, ja apstiprināsiet šīs vēstules saņemšanu un to, ka šī vēstule un Jūsu atbilde kopā veido nolīgumu starp Jūsu valdību un Eiropas Kopienu.
   Lūdzu, pieņemiet manus visdziļākās cieņas apliecinājumus!

      Eiropas Kopienas vārdā

      Съставено в Брюксел на
      Hecho en Bruselas, el
      V Bruselu dne
      Udfærdiget i Bruxelles den
      Geschehen zu Brüssel am
      Brüssel,
      'Εγινε στις Βρυξέλλες, στις
      Done at Brussels,
      Fait à Bruxelles, le
      Fatto a Bruxelles, addì
      Briselē,
      Priimta Briuselyje
      Kelt Brüsszelben,
      Magħmula fi Brussell,
      Gedaan te Brussel,
      Sporządzono w Brukseli dnia
      Feito em Bruxelas,
      Adoptat la Bruxelles,
      V Bruseli
      V Bruslju,
      Tehty Brysselissä
      Utfärdat i Bryssel den

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

   Briselē, 2009. gada 2. jūlijā
   Godātais kungs!
   Man ir tas gods apstiprināt, ka ir saņemta Jūsu šodienas vēstule, kuras teksts ir šāds:
   “ĀKK–EK Partnerattiecību nolīguma V pielikumam pievienotajā 3. protokolā par ĀKK cukuru minēto ĀKK valstu pārstāvji un Komisijas pārstāvji, rīkojoties Eiropas Kopienas vārdā, saskaņā ar minētā protokola nosacījumiem ir vienojušies par turpmāko.
   Piegādes termiņam no 2006. gada 1. jūlija līdz 2007. gada 30. jūnijam Cukura protokola 5. panta 4. punktā minētās garantētās cenas intervences nolūkā atbilstoši protokola 6. panta nosacījumiem ir šādas:

               a)

               par jēlcukuru: EUR 496,8 par tonnu;

               b)

               par balto cukuru: EUR 631,9 par tonnu.

         Piegādes termiņam no 2007. gada 1. jūlija līdz 2008. gada 30. jūnijam Cukura protokola 5. panta 4. punktā minētās garantētās cenas intervences nolūkā atbilstoši protokola 6. panta nosacījumiem ir šādas:

               a)

               par jēlcukuru: EUR 496,8 par tonnu;

               b)

               par balto cukuru: EUR 631,9 par tonnu.

         Piegādes termiņam no 2008. gada 1. jūlija līdz 2009. gada 30. jūnijam Cukura protokola 5. panta 4. punktā minētās garantētās cenas intervences nolūkā atbilstoši protokola 6. panta nosacījumiem ir šādas:

               — 1)

               no 2008. gada 1. jūlija līdz 2008. gada 30. septembrim:

                           a)

                           par jēlcukuru: EUR 496,8 par tonnu;

                           b)

                           par balto cukuru: EUR 631,9 par tonnu;

               — 2)

               no 2008. gada 1. oktobra līdz 2009. gada 30. jūnijam:

                           a)

                           par jēlcukuru: EUR 448,8 par tonnu;

                           b)

                           par balto cukuru: EUR 541,5 par tonnu.

         Piegādes termiņam no 2009. gada 1. jūlija līdz 2009. gada 30. septembrim Cukura protokola 5. panta 4. punktā minētās garantētās cenas intervences nolūkā atbilstoši protokola 6. panta nosacījumiem ir šādas:

               a)

               par jēlcukuru: EUR 448,8 par tonnu;

               b)

               par balto cukuru: EUR 541,5 par tonnu.

         Šīs cenas attiecas uz standarta kvalitātes cukuru, kas ir definēts Kopienas tiesību aktos, neiepakotu, CIF franko no Kopienas ostām Eiropā. Šādu cenu ieviešana nekādā veidā neskar Līgumslēdzēju pušu attiecīgo nostāju saistībā ar principiem, kas attiecas uz garantēto cenu noteikšanu.
   Būšu pateicīgs, ja apstiprināsiet šīs vēstules saņemšanu un to, ka šī vēstule un Jūsu atbilde kopā veido nolīgumu starp Jūsu valdību un Eiropas Kopienu.”
   Man ir tas gods apstiprināt, ka mana valdība piekrīt Jūsu vēstulē izklāstītajam.
   Lūdzu, pieņemiet manus visdziļākās cieņas apliecinājumus!

      3. protokolā minēto attiecīgo ĀKK valstu valdību vārdā

      Съставено в Брюксел на
      Hecho en Bruselas, el
      V Bruselu dne
      Udfærdiget i Bruxelles, den
      Geschehen zu Brüssel am
      Brüssel,
      'Εγινε στις Βρυξέλλες, στις
      Done at Brussels,
      Fait à Bruxelles, le
      Fatto a Bruxelles, addì
      Briselē,
      Priimta Briuselyje
      Kelt Brüsszelben,
      Magħmula fi Brussell,
      Gedaan te Brussel,
      Sporządzono w Brukseli dnia
      Feito em Bruxelas,
      Adoptat la Bruxelles,
      V Bruseli
      V Bruslju,
      Tehty Brysselissä
      Utfärdat i Bryssel den

         For the Government of Barbados

         For the Government of Belize

         Pour le gouvernement de la République du Congo

         Pour le gouvernement de la République de Côte d’Ivoire

         For the Government of the Sovereign Democratic Republic of Fiji

         For the Government of the Cooperative Republic of Guyana

         For the Government of Jamaica

         For the Government of the Republic of Kenya

         Pour le gouvernement de la République de Madagascar

         For the Government of the Republic of Malawi

         Pour le gouvernement de la République de Maurice

         For the Government of the Republic of Mozambique

         For the Government of Saint Kitts and Nevis

         For the Government of the Republic of Suriname

         For the Government of the Kingdom of Swaziland

         For the Government of the United Republic of Tanzania

         For the Government of the Republic of Trinidad and Tobago

         For the Government of the Republic of Uganda

         For the Government of the Republic of Zambia

         For the Government of the Republic of Zimbabwe

 ---documentbreak--- NA ---documentbreak---

               30.7.2009

               LV

               Eiropas Savienības Oficiālais Vēstnesis

               L 198/48

         NOLĪGUMS
   vēstuļu apmaiņas veidā starp Eiropas Kopienu un Indijas Republiku par garantētajām niedru cukura cenām 2006./2007., 2007./2008., 2008./2009. gada un 2009. gada 1. jūlija līdz 2009. gada 30. septembra piegādes termiņam
   Godātais kungs!
   Indijas pārstāvji un Komisijas pārstāvji, rīkojoties Eiropas Kopienas vārdā, saskaņā Eiropas Kopienas un Indijas Republikas Nolīguma par niedru cukuru 5. panta 4. punktā paredzētajām sarunām ir vienojušies par turpmāko.
   Piegādes termiņam no 2006. gada 1. jūlija līdz 2007. gada 30. jūnijam Cukura nolīguma 5. panta 4. punktā minētās garantētās cenas intervences nolūkā atbilstoši nolīguma 6. panta nosacījumiem ir šādas:

               a)

               par jēlcukuru: EUR 496,8 par tonnu;

               b)

               par balto cukuru: EUR 631,9 par tonnu.

         Piegādes termiņam no 2007. gada 1. jūlija līdz 2008. gada 30. jūnijam Cukura nolīguma 5. panta 4. punktā minētās garantētās cenas intervences nolūkā atbilstoši nolīguma 6. panta nosacījumiem ir šādas:

               a)

               par jēlcukuru: EUR 496,8 par tonnu;

               b)

               par balto cukuru: EUR 631,9 par tonnu.

         Piegādes termiņam no 2008. gada 1. jūlija līdz 2009. gada 30. jūnijam Cukura nolīguma 5. panta 4. punktā minētās garantētās cenas intervences nolūkā atbilstoši nolīguma 6. panta nosacījumiem ir šādas:

               — 1)

               no 2008. gada 1. jūlija līdz 2008. gada 30. septembrim:

                           a)

                           par jēlcukuru: EUR 496,8 par tonnu;

                           b)

                           par balto cukuru: EUR 631,9 par tonnu;

               — 2)

               no 2008. gada 1. oktobra līdz 2009. gada 30. jūnijam:

                           a)

                           par jēlcukuru: EUR 448,8 par tonnu;

                           b)

                           par balto cukuru: EUR 541,5 par tonnu.

         Piegādes termiņam no 2009. gada 1. jūlija līdz 2009. gada 30. septembrim Cukura nolīguma 5. panta 4. punktā minētās garantētās cenas intervences nolūkā atbilstoši nolīguma 6. panta nosacījumiem ir šādas:

               a)

               par jēlcukuru: EUR 448,8 par tonnu;

               b)

               par balto cukuru: EUR 541,5 par tonnu.

         Šīs cenas attiecas uz standarta kvalitātes cukuru, kas ir definēts Kopienas tiesību aktos, neiepakotu, CIF franko no Kopienas ostām Eiropā. Šādu cenu ieviešana nekādā veidā neskar Līgumslēdzēju pušu attiecīgo nostāju saistībā ar principiem, kas attiecas uz garantēto cenu noteikšanu.
   Būšu pateicīgs, ja apstiprināsiet šīs vēstules saņemšanu un to, ka šī vēstule un Jūsu atbilde kopā veido nolīgumu starp Jūsu valdību un Eiropas Kopienu.
   Lūdzu, pieņemiet manus visdziļākās cieņas apliecinājumus!

      Съставено в Брюксел на
      Hecho en Bruselas, el
      V Bruselu dne
      Udfærdiget i Bruxelles den
      Geschehen zu Brüssel am
      Brüssel,
      'Εγινε στις Βρυξέλλες, στις
      Done at Brussels,
      Fait à Bruxelles, le
      Fatto a Bruxelles, addì
      Briselē,
      Priimta Briuselyje
      Kelt Brüsszelben,
      Magħmula fi Brussell,
      Gedaan te Brussel,
      Sporządzono w Brukseli dnia
      Feito em Bruxelas,
      Adoptat la Bruxelles,
      V Bruseli
      V Bruslju,
      Tehty Brysselissä
      Utfärdat i Bryssel den

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

   Godātais kungs!
   Man ir tas gods apstiprināt, ka ir saņemta Jūsu šodienas vēstule, kuras teksts ir šāds:
   “Indijas pārstāvji un Komisijas pārstāvji, rīkojoties Eiropas Kopienas vārdā, saskaņā Eiropas Kopienas un Indijas Republikas Nolīguma par niedru cukuru 5. panta 4. punktā paredzētajām sarunām ir vienojušies par turpmāko.
   Piegādes termiņam no 2006. gada 1. jūlija līdz 2007. gada 30. jūnijam Cukura nolīguma 5. panta 4. punktā minētās garantētās cenas intervences nolūkā atbilstoši nolīguma 6. panta nosacījumiem ir šādas:

               a)

               par jēlcukuru: EUR 496,8 par tonnu;

               b)

               par balto cukuru: EUR 631,9 par tonnu.

         Piegādes termiņam no 2007. gada 1. jūlija līdz 2008. gada 30. jūnijam Cukura nolīguma 5. panta 4. punktā minētās garantētās cenas intervences nolūkā atbilstoši nolīguma 6. panta nosacījumiem ir šādas:

               a)

               par jēlcukuru: EUR 496,8 par tonnu;

               b)

               par balto cukuru: EUR 631,9 par tonnu.

         Piegādes termiņam no 2008. gada 1. jūlija līdz 2009. gada 30. jūnijam Cukura nolīguma 5. panta 4. punktā minētās garantētās cenas intervences nolūkā atbilstoši nolīguma 6. panta nosacījumiem ir šādas:

               — 1)

               no 2008. gada 1. jūlija līdz 2008. gada 30. septembrim:

                           a)

                           par jēlcukuru: EUR 496,8 par tonnu;

                           b)

                           par balto cukuru: EUR 631,9 par tonnu;

               — 2)

               no 2008. gada 1. oktobra līdz 2009. gada 30. jūnijam:

                           a)

                           par jēlcukuru: EUR 448,8 par tonnu;

                           b)

                           par balto cukuru: EUR 541,5 par tonnu.

         Piegādes termiņam no 2009. gada 1. jūlija līdz 2009. gada 30. septembrim Cukura nolīguma 5. panta 4. punktā minētās garantētās cenas intervences nolūkā atbilstoši nolīguma 6. panta nosacījumiem ir šādas:

               a)

               par jēlcukuru: EUR 448,8 par tonnu;

               b)

               par balto cukuru: EUR 541,5 par tonnu.

         Šīs cenas attiecas uz standarta kvalitātes cukuru, kas ir definēts Kopienas tiesību aktos, neiepakotu, CIF franko no Kopienas ostām Eiropā. Šādu cenu ieviešana nekādā veidā neskar Līgumslēdzēju pušu attiecīgo nostāju saistībā ar principiem, kas attiecas uz garantēto cenu noteikšanu.
   Būšu pateicīgs, ja apstiprināsiet šīs vēstules saņemšanu un to, ka šī vēstule un Jūsu atbilde kopā veido nolīgumu starp Jūsu valdību un Eiropas Kopienu.”
   Man ir tas gods apstiprināt, ka mana valdība piekrīt Jūsu vēstulē izklāstītajam.
   Lūdzu, pieņemiet manus visdziļākās cieņas apliecinājumus!

      Съставено в Брюксел на
      Hecho en Bruselas, el
      V Bruselu dne
      Udfærdiget i Bruxelles, den
      Geschehen zu Brüssel am
      Brüssel,
      'Εγινε στις Βρυξέλλες, στις
      Done at Brussels,
      Fait à Bruxelles, le
      Fatto a Bruxelles, addì
      Briselē,
      Priimta Briuselyje
      Kelt Brüsszelben,
      Magħmula fi Brussell,
      Gedaan te Brussel,
      Sporządzono w Brukseli dnia
      Feito em Bruxelas,
      Adoptat la Bruxelles,
      V Bruseli
      V Bruslju,
      Tehty Brysselissä
      Utfärdat i Bryssel den

         За правителството на Република Индия
         Por el Gobierno de la República de la India
         Za vládu Indické republiky
         For regeringen for Republikken Indien
         Für die Regierung der Republik Indien
         India Vabariigi valitsuse nimel
         Για την κυβέρνηση της Δημοκρατίας της Ινδίας
         For the Government of the Republic of India
         Pour le gouvernement de la République de l'Inde
         Per il governo della Republica dell'India
         Indijas Republikas valdības vārdā
         Indijos Respublikos Vyriausybės vardu
         Az Indiai Köztársaság kormánya részéről
         Għall-Gvern tar-Repubblika ta' l-Indja
         Voor de Regering van de Republiek India
         W imieniu Rządu Republiki Indii
         Pelo Governo da República Índia
         Pentru Guvernul Republicii India
         Za vládu Indickej republiky
         Za Vlado Republike Indije
         Intian tasavallan hallituksen puolesta
         För Republiken Indiens regering


title: Politikas un drošības komitejas Lēmums (KĀDP) 2017/1780 (2017. gada 18. septembris) par Eiropas Savienības KDAP misijas Mali (EUCAP Sahel Mali) misijas vadītāja iecelšanu (EUCAP Sahel Mali/1/2017)

text:
               30.9.2017

               LV

               Eiropas Savienības Oficiālais Vēstnesis

               L 253/37

         POLITIKAS UN DROŠĪBAS KOMITEJAS LĒMUMS (KĀDP) 2017/1780
   (2017. gada 18. septembris)
   par Eiropas Savienības KDAP misijas Mali (EUCAP Sahel Mali) misijas vadītāja iecelšanu (EUCAP Sahel Mali/1/2017)
   POLITIKAS UN DROŠĪBAS KOMITEJA,
   ņemot vērā Līgumu par Eiropas Savienību un jo īpaši tā 38. panta trešo daļu,
   ņemot vērā Padomes Lēmumu 2014/219/KĀDP (2014. gada 15. aprīlis) par Eiropas Savienības KDAP misiju Mali (EUCAP Sahel Mali) (1) un jo īpaši tā 7. panta 1. punktu,
   tā kā:

               (1)

               Ievērojot Lēmumu 2014/219/KĀDP, Politikas un drošības komiteja (PDK) saskaņā ar Līguma 38. panta trešo daļu ir pilnvarota pieņemt attiecīgus lēmumus, lai īstenotu misijas EUCAP Sahel Mali politisko kontroli un stratēģisko vadību, tostarp pieņemt lēmumu par misijas vadītāja iecelšanu.

               (2)

               2014. gada 26. maijā PDK pieņēma Lēmumu EUCAP Sahel Mali/1/2014 (2), ieceļot Albrecht CONZE kungu par EUCAP Sahel Mali misijas vadītāju no 2014. gada 26. maija līdz 2015. gada 14. janvārim.

               (3)

                  Albrecht CONZE kunga kā EUCAP Sahel Mali misijas vadītāja pilnvaru termiņš ir ticis pagarināts vairākas reizes, pēdējoreiz ar PDK Lēmumu EUCAP Sahel Mali/2/2016 (3), ar kuru viņa EUCAP Sahel Mali misijas vadītāja pilnvaru termiņš tika pagarināts līdz 2017. gada 14. jūlijam.

               (4)

               Savienības Augstā pārstāve ārlietās un drošības politikas jautājumos 2017. gada 15. septembrī ierosināja no 2017. gada 1. oktobra līdz 2018. gada 14. janvārim par EUCAP Sahel Mali misijas vadītāju iecelt Philippe RIO kungu,

         IR PIEŅĒMUSI ŠO LĒMUMU.
   1. pants
   Ar šo Philippe RIO kungs tiek iecelts par Eiropas Savienības KDAP misijas Mali (EUCAP Sahel Mali) vadītāju uz laikposmu no 2017. gada 1. oktobra līdz 2018. gada 14. janvārim.
   2. pants
   Šis lēmums stājas spēkā tā pieņemšanas dienā.

      Briselē, 2017. gada 18. septembrī

            Politikas un drošības komitejas vārdā –

            priekšsēdētājs

         W. STEVENS

      (1)  OV L 113, 16.4.2014., 21. lpp.

      (2)  Politikas un drošības komitejas Lēmums 2014/310/KĀDP (2014. gada 26. maijs) par Eiropas Savienības KDAP misijas Mali (EUCAP Sahel Mali) vadītāja iecelšanu (EUCAP Sahel Mali/1/2014) (OV L 164, 3.6.2014., 43. lpp.).

      (3)  Politikas un drošības komitejas Lēmums (KĀDP) 2016/2381 (2016. gada 14. decembris), ar kuru pagarina Eiropas Savienības KDAP misijas Mali (EUCAP Sahel Mali) vadītāja pilnvaru termiņu (EUCAP Sahel Mali/2/2016) (OV L 352, 23.12.2016., 59. lpp.).


title: 2011/245/ES: Padomes Lēmums ( 2011. gada 14. aprīlis ), ar ko ieceļ amatā Reģionu komitejas locekli no Spānijas

text:
               19.4.2011

               LV

               Eiropas Savienības Oficiālais Vēstnesis

               L 103/113

         PADOMES LĒMUMS
   (2011. gada 14. aprīlis),
   ar ko ieceļ amatā Reģionu komitejas locekli no Spānijas
   (2011/245/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 305. pantu,
   ņemot vērā Spānijas valdības priekšlikumu,
   tā kā:

               (1)

               Padome 2009. gada 22. decembrī un 2010. gada 18. janvārī pieņēma Lēmumu 2009/1014/ES (1) un Lēmumu 2010/29/ES (2), ar ko laikposmam no 2010. gada 26. janvāra līdz 2015. gada 25. janvārim ieceļ Reģionu komitejas locekļus un viņu aizstājējus.

               (2)

               Pēc José MONTILLA AGUILERA kunga pilnvaru termiņa beigām ir atbrīvojusies viena Reģionu komitejas locekļa vieta.

         IR PIEŅĒMUSI ŠO LĒMUMU.
   1. pants
   Ar šo uz atlikušo amata pilnvaru laiku līdz 2015. gada 25. janvārim Reģionu komitejas locekļa amatā tiek iecelts:

               —

                  Artur MAS GAVARRÓ kungs, Presidente de la Generalitat de Catalunya.

         2. pants
   Šis lēmums stājas spēkā tā pieņemšanas dienā.

      Luksemburgā, 2011. gada 14. aprīlī

            Padomes vārdā –

            priekšsēdētājs

         FAZEKAS S.

      (1)  OV L 348, 29.12.2009., 22. lpp.

      (2)  OV L 12, 19.1.2010., 11. lpp.